pythainlp/thai-wiki-dataset-v4 huggingface dataset:
มณเฑียร บุญตัน

มณเฑียร บุญตัน (2 พฤษภาคม พ.ศ. 2508 – 2 มีนาคม พ.ศ. 2567) อดีตสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 สมาชิกคณะกรรมการว่าด้วยสิทธิของคนพิการ (Committee on the Rights of Persons with Disabilities – CRPD) วาระปี ค.ศ. 2013-2016 กรรมการผู้ทรงคุณวุฒิในคณะกรรมการส่งเสริมการจัดสวัสดิการสังคมแห่งชาติสมัยคณะรัฐมนตรีไทย คณะที่ 61 ภายหลังรัฐประหารในนามคณะรักษาความสงบแห่งชาติ นายกสมาคมคนตาบอดแห่งประเทศไทย และสมาชิกวุฒิสภาจากการสรรหา พ.ศ. 2550
ประวัติ.
มณเฑียร บุญตัน เกิดเมื่อวันที่ 2 พฤษภาคม พ.ศ. 2508 โดยเขาเป็นบุตรของชาวนาจากบ้านน้ำชำ อำเภอสูงเม่น จังหวัดแพร่ ตาบอดมาตั้งแต่เกิด แต่บิดามารดาทราบว่าตาบอดเมื่ออายุได้สามเดือน และเข้าศึกษาที่โรงเรียนสอนคนตาบอดภาคเหนือ เรียนต่อที่โรงเรียนมงฟอร์ตวิทยาลัย จังหวัดเชียงใหม่ และสำเร็จการศึกษาจากคณะมนุษยศาสตร์ มหาวิทยาลัยเชียงใหม่ และได้รับทุนการศึกษา ไปศึกษาต่อด้านศิลปศาสตร์การดนตรี ที่มหาวิทยาลัยเซนโอลาฟ และมหาวิทยาลัยมินนิโซตา รัฐมินนิโซตา สหรัฐอเมริกา 
มณเฑียร สมรสกับ ยูมิ ชิราอิชิ เพื่อนนักศึกษาชาวญี่ปุ่น ที่พบรักกันตั้งแต่สมัยเรียนที่สหรัฐอเมริกาในปี พ.ศ. 2533 ทั้งคู่สมรสกันเมื่อ พ.ศ. 2540 ปัจจุบัน ยูมิ ชิราอิชิ เป็นเจ้าหน้าที่ประจำสถานเอกอัครราชทูตญี่ปุ่นประจำประเทศไทย
มณเฑียร บุญตัน เสียชีวิตเมื่อวันที่ 2 มีนาคม พ.ศ. 2567 สิริอายุ 58 ปี
การทำงาน.
มณเฑียร บุญตัน เริ่มรับราชการเป็นอาจารย์ประจำวิทยาลัยราชสุดา มหาวิทยาลัยมหิดล เป็นกรรมการและเลขาธิการมูลนิธิของคนตาบอดไทย เป็นผู้ช่วยผู้จัดการโครงการเดซีสากล (Digital Accessible Information System - DAISy เป็นเทคโนโลยีการผลิตหนังสือเสียงแบบดิจิตัล) และเป็นนายกสมาคมคนตาบอดแห่งประเทศไทย ตั้งแต่ พ.ศ. 2541
ในปี พ.ศ. 2550 มณเฑียร บุญตัน ได้รับแต่งตั้งเป็นวุฒิสภาจากการสรรหาสมาชิกวุฒิสภาไทย พ.ศ. 2551
ในปี พ.ศ. 2554 ได้รับแต่งตั้งเป็นวุฒิสภาจาก การสรรหาสมาชิกวุฒิสภาไทย พ.ศ. 2554
ในปี พ.ศ. 2557 ได้รับแต่งตั้งตำแหน่งสมาชิกสภานิติบัญญัติแห่งชาติ (ประเทศไทย) พ.ศ. 2557ภายใต้รัฐธรรมนูญฉบับชั่วคราว
ในปี พ.ศ. 2562 ได้รับแต่งตั้งเป็นสมาชิกวุฒิสภาไทย ชุดที่ 12
หนุ่มห้าวสลับสาวจุ้น

หนุ่มห้าวสลับสาวจุ้น  เนื้อเรื่องเกี่ยวกับเนลกับวู้ดดี้ ที่เกิดมาในครอบครัวที่เป็นคู่กัด แถมยังมีชีวิตแตกต่างกันคนละขั้ว วู้ดดี้เป็นนักกีฬาที่สาว ๆ มารุมตอม ส่วนเนลเป็นสาวเอาแต่เรียน จนกระทั่งเหตุเกิดในวิชาวิทยาศาสตร์ ทำให้ทั้งคู่สลับร่าง ทั้งสองจึงได้เรียนรู้ของทั้งสองฝ่าย และต้องหาทางที่จะสลับร่างเดิมให้ทันวันอำลาเลี้ยงรุ่น ทำให้ทั้งสองเกิดความรักที่ผลิบาน
คีรอน ดายเออร์

คีรอน ดายเออร์ เป็นอดีตนักฟุตบอลผิวสีทีมชาติอังกฤษ เริ่มเล่นฟุตบอลให้กับทีมบ้านเกิด อิปสวิช ทาวน์ ในตำแหน่ง มิดฟิลด์ตัวรุก ถนัดทางด้านขวา ปี 1996 เมื่อายุ 17 ปี แต่ในปี 1999 หลังจากที่ อิปสวิช ไม่สามารถ เลื่อนมาสู่ พรีเมียร์ลีก เขาได้ ย้ายมาสู่ทีม นิวคาสเซิล ด้วย ค่าตัว 6 ล้านปอนด์ ในสมัยที่ รุด กุลลิท เป็น ผู้จัดการทีม หลังจากเล่นอยู่ 8ปี 190นัด ทำประตูได้ 23 ลูก ปี 2007 เขาได้ย้ายมาสู่ทีมปัจจุบัน คือ เวสต์แฮม ยูไนเต็ด ด้วยสัญญา 4 ปี ค่าตัว 6 ล้านปอนด์ เคยติดทีมชาติ ตั้งแต่ รุ่น อายุ ไม่เกิน 21 ปี ชุด บี และ ลงเล่นให้กับทีมชาติชุดใหญ่ 33 นัด ยังไม่สามารถ ทำประตูได้ เคย ไปลุยศึก ยูโร2004 และ ฟุตบอลโลก ปี 2002 ในช่วงที่อยู่นิวคาสเซิ่ลดายเออร์ได้ทำเรื่องฉาวเอาไว้คือการชกต่อยกับลี โบว์เยอร์ในเกมส์ที่พบแอสตันวิลลา ส่งผลให้ถูกไล่ออกจากสนามทั้งคู่ ปัจจุบัน ดายเออร์ประกาศแขวนสตั๊ดหลังมีอาการบาดเจ็บรบกวนจนไม่สามารถเล่นฟุตบอลต่อได้
ปิ่นศิริ ศิริปิ่น

ปิ่นศิริ ศิริปิ่น หรือ ครูปิ่น (เกิดปี พ.ศ. 2502) ครูสอนดนตรี นักแต่งเพลง ผู้ประพันธ์เพลง "โสมส่องใจ"
ประวัติ.
ครูปิ่นเกิดในปี 2502 ศึกษาชั้นมัธยมที่โรงเรียนเตรียมอุดมศึกษา พญาไท ใช้ชีวิตอยู่ในแวดวงบันเทิง ดนตรี เสียงเพลง ด้วยอาชีพครูเมื่อวัย 17 ปี ครั้งเป็นนิสิตชั้นปีที่ 1 คณะนิเทศศาสตร์ จุฬาลงกรณ์มหาวิทยาลัย งานหลักคือ เป็นครูสอนร้องเพลง และดนตรี หลังจบการศึกษาจากสถาบันบัณฑิตพัฒนบริหารศาสตร์ ได้ก่อตั้งโรงเรียนดนตรีและลีลา ศิริปิ่น เมื่อปีพ.ศ. 2530 ผลงานที่นับเป็นเกียรติประวัติสูงสุดคือ ได้รับเชิญให้เป็นผู้ประพันธ์ทำนองเพลง "โสมส่องใจ" เพื่อเฉลิมพระเกียรติ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เนื่องในวโรกาสเจริญพระชันษาครบ 48 ชันษา ในปีพ.ศ. 2548 จัดทำโดยศูนย์วิจัยโรคเอดส์ สภากาชาดไทย และคณะกรรมการจัดงานเทียนส่องใจ ได้นำเพลง"โสมส่องใจ" มาใช้เป็นเพลงประจำงาน"เทียนส่องใจ" เนื่องในวันเอดส์โลก ซึ่งจัดมาเป็นประจำทุกปี จนถึงครั้งที่ 18 เมื่อวันที่ 1 ธันวาคม พ.ศ. 2552 ที่ผ่านมานี้ โดยได้รับพระกรุณาธิคุณจาก พระเจ้าวรวงศ์เธอ พระองค์เจ้าโสมสวลี พระวรราชาธินัดดามาตุ เสด็จมาเป็นองค์ประธานทุกปี
ผลงาน.
ด้านบันเทิง/ดนตรี.
เป็นครูสอนร้องเพลงและดนตรีอยู่ที่โรงเรียนดนตรีและลีลาศิริปิ่น เป็นผู้ออกแบบควบคุมการแสดงและร้องเพลง (Voice & Stage Performance) ในกิจกรรมการแสดงต่างๆ เช่นการแสดงในงานมอบรางวัลโทรทัศน์ทองคำ เป็นกรรมการในงานประกวดทั้งภายในและต่างประเทศ เช่น รางวัลตุ๊กตาทองพระราชทานพระสุรัสวดี รางวัลเมขลา การประกวดนักร้องแห่งเอเซีย (เอเซียบากุส) เป็นนักแสดงรับเชิญทางละครจากสถานีโทรทัศน์ช่อง7 เป็นคอลัมนิสต์ประจำหนังสือพิมพ์บางกอกทูเดย์ หนังสือพิมพ์สยามรัฐ นักเขียน พ็อคเก็ตบุคเรื่อง"ร้องให้เป็นเพลง...กับครูปิ่น" และ "วินทุกเว Ways to Win"
ครูปิ่น มีลูกศิษย์ที่ประสบความสำเร็จในวงการบันเทิงอาทิ พรชิตา ณ สงขลา ,พิมรา เจริญภักดี,ทักษอร ภักดิ์สุขเจริญ ,นันทวัฒน์ อาศิรพจนกุล , สราวุฒิ มาตรทอง,บิ๊ก ศรุต วิจิตรานนท์, ครูบิ๊ก (AF) ธานัท ธัญหาญ , ลานนา คัมมินส์ , เจนสุดา ปานโต ,รัฐศาสตร์ รุ่งศิริทิพย์ Domonman 2010 ,ไต้ฝุ่น กนกฉัตร มรรยาทอ่อน ,เพชร ฐกฤต เหมอรรณพจิตร สังกัดช่อง 3,ตรี ภรภัทร สังกัดช่องวัน 31 (ละครเธอคือพรหมลิขิต),บอส อติรุธ Mister Manhunt Thailand 2017 ฯลฯ ปัจจุบัน ครูปิ่นได้เปิดสถาบันพัฒนาศิลปิน "SMD Artist Training Centre" สร้างสรรค์ และพัฒนาศิลปินด้านเอกลักษณ์ที่โดดเด่นเป็นพิเศษเพื่อป้อนสู่วงการบันเทิง
งานแสดง
- "ลูกเขยมะไฟ แม่ยายมะดัน" ช่อง 7 สี(น้ำ รพีภัทร/เพลง กวิตา) 2558 
 - "รักออกฤทธิ์" สถานีโทรทัศน์ช่อง 3 (โป๊ป ธนวรรธน์/นิษฐา) 2557
- “ช่าชะช่า...ท้ารัก” สถานีโทรทัศน์ช่อง 7 2547 
 - “นางเอกหลังบ้าน” สถานีโทรทัศน์ช่อง 7 2543
ด้านสังคม.
ครูปิ่น เป็นกรรมการฝ่ายหารายได้มูลนิธิ"ร่วมน้ำใจต้านภัยเอดส์", กรรมการมูลนิธิเอดส์ กรุงเทพมหานคร, อาสากาชาด สภากาชาดไทย, เป็นวิทยากรด้านดนตรี เพลงให้องค์กรต่างๆ อาทิ สโมสรโรตารี่ปทุมวัน สโมสรโรตารี่ท่าเรือ กรุงเทพ, มหาวิทยาลัย,ผู้บริหารระดับสูง กรุงเทพมหานคร
แหล่งข้อมูลอื่น.
http://www.pinsirimusic.com/index.php?mo=3&art=335884 
http://www.lifenewsonline.com/index.aspx?ContentID=ContentID-14051209550044787
มวยปล้ำ

มวยปล้ำ เป็นกีฬาที่เป็นที่นิยมเสมอมาตั้งแต่มีการบันทึกในประวัติศาสตร์ จุดกำเนิดของกีฬามวยปล้ำเกิดขึ้นเมื่อ 15,000 ปีในบริเวณที่ตั้งของประเทศฝรั่งเศส โดยมีหลักฐานเป็นรูปภาพเกี่ยวกับมวยปล้ำในถ้ำแห่งหนึ่ง ชาวบาบิโลนและชาวอียิปต์ได้เผยแพร่การแสดงของนักมวยปล้ำโดยการปล้ำและการเข้าล็อกซึ่งเป็นที่รู้จักกันในปัจจุบัน
ในยุคกรีกโบราณมวยปล้ำมีหลักฐานอย่างเด่นชัดผ่านทางตำนานและเรื่องเล่าต่าง ๆ เช่น การแข่งขันมวยปล้ำ และแง่มุมต่าง ๆ ในรูปแบบที่โหดร้าย ปัจจุบันมวยปล้ำถูกบรรจุเป็นหนึ่งในกีฬาโอลิมปิก
ประวัติ.
ช่วงสมัยของโรมันโบราณได้มีการหยิบยืมศิลปะมวยปล้ำเข้ามาจากกรีกแต่โดยส่วนใหญ่แล้วจะเป็นวิธีการต่อสู้ที่ดุเดือดมากกว่า และในช่วงยุคกลางหรือที่เราเรียกว่าศตวรรษที่15 มวยปล้ำยังคงมีความนิยมที่แพร่หลายและเป็นสิ่งบันเทิงในหมู่ผู้สูงศักดิ์และครอบครัวของเชื้อพระวงศ์ซึ่งรวมถึงในประเทศฝรั่งเศส ประเทศญี่ปุ่น และประเทศอังกฤษ
ชาวอเมริกันในช่วงเริ่มแรกได้นำวัฒนธรรมที่แข็งแกร่งของมวยปล้ำเข้ามาหลังจากที่มวยปล้ำได้มีการเผยแพร่ในประเทศอังกฤษแล้ว และพบว่าชาวอเมริกันดั้งเดิมก็ชื่นชอบมวยปล้ำเป็นอย่างมาก มวยปล้ำสมัครเล่นรุ่งโรจน์ในช่วงต้นที่สหรัฐอเมริกาและเป็นกิจกรรมที่นิยมในช่วงงานรื่นเริง งานเลี้ยงฉลองวันหยุด และกีฬาของกองทัพ
การจัดการแข่งขันมวยปล้ำระดับชาติที่สหรัฐอเมริกาเริ่มต้นครั้งแรกในเมืองนิวยอร์กในปี ค.ศ. 1888 ขณะที่แชมป์กีฬามวยปล้ำในกีฬาโอลิมปิกยุคใหม่มีขึ้นในปี ค.ศ. 1904 ที่เมืองเซนต์หลุยส์ รัฐมิสซูรี ในปี ค.ศ. 1912 ที่ประเทศเบลเยี่ยม แชมป์มวยปล้ำของ NCAA Wrestling มีขึ้นในปี ค.ศ. 1912 ณ รัฐไอโอวา เมืองเอมส์ มวยปล้ำสหรัฐเริ่มเป็นพื้นฐานของกีฬามวยปล้ำสมัครเล่นในปี ค.ศ. 1983 และมีการจัดลำดับขั้นในแต่ละช่วงของอายุนักแข่งขัน
มวยปล้ำยังเป็นกีฬาอันดับต้นในการแข่งขันกีฬาโอลิมปิกที่กรุงเอเธนส์ในปี ค.ศ. 1896 ซึ่งรวมถึงการแข่งขันรูปแบบ Greco-roman โดยไม่มีการจำกัดน้ำหนักผู้เข้าแข่งขัน
ในระดับวิทยาลัย มวยปล้ำไม่ใช่เพียงแค่การต่อสู้ระหว่างกันบนเสื่อ แต่รวมถึงการต่อสู้ในแบบการหัก 45 องศา และรวมถึงการโจมทีทางด้านหลังหรือที่เรียกว่าล็อกเพื่อเก็บคะแนน
ในปี ค.ศ. 1908 มวยปล้ำแบบ Greco-roman ได้ถูกบรรจุใหม่ในกีฬาโอลิมปิก รูปแบบอิสระก็ได้ถูกบรรจุลงในกีฬาโอลิมปิกด้วยเช่นกันในปี ค.ศ. 1904
เมื่อเดือนกันยายน ค.ศ. 2001 สมาคมกีฬาโอลิมปิกสากลได้นำประเภทกีฬามวยปล้ำเพิ่มขึ้นเป็นอีกสองแบบคือ
คาซาบลังกา (ภาพยนตร์)

คาซาบลังกา  เป็นภาพยนตร์รักอเมริกัน ที่ออกฉายในปี ค.ศ. 1942 กำกับโดยไมเคิล เคอร์ติซ นำแสดงโดยฮัมฟรีย์ โบการ์ต อิงกริด เบิร์กแมน และพอล เฮนรีด และมีโคลด เรนส์ คอนราด วีดท์ ซิดนีย์ กรีนสตรีท ปีเตอร์ ลอรร์ และดูลีย์ วิลสัน เป็นนักแสดงสบทบ เรื่องราวในภาพยนตร์เกิดขึ้นในกาซาบล็องกา เมืองท่าทางตอนเหนือของโมร็อกโก ดินแดนในอาณัติของฝรั่งเศสเขตวีชีช่วงสงครามโลกครั้งที่สอง ท่ามกลางความตึงเครียดระหว่างนาซีเยอรมันกับกลุ่มแนวร่วมการปลดปล่อยฝรั่งเศส และผู้ที่ต้องการอพยพหนีภัยสงครามไปยังสหรัฐอเมริกา โดยเน้นไปที่ชาวอเมริกันที่อาศัยอยู่ต่างแดน (โบการ์ต) ที่ต้องเลือกระหว่างความรักที่มีต่อผู้หญิงคนหนึ่ง (เบิร์กแมน) กับการช่วยเหลือสามีของเธอ (เฮนรีด) ผู้นำขบวนการต่อต้านชาวเชโกสโลวาเกีย ให้หลบหนีจากเมืองกาซาบล็องกาที่อยู่ภายใต้การควบคุมของวิชีเพื่อต่อสู้กับพวกนาซีต่อไป บทภาพยนตร์นี้ดัดแปลงมาจาก "เอวีบอดีคัมทูริค" ซึ่งเป็นบทละครเวทีที่ไม่ได้นำไปแสดงจริงโดยเมอร์เรย์ เบอร์เน็ตต์และโจน อลิสัน
ไอรีน ไดมอนด์ บรรณาธิการเนื้อเรื่องของวอร์เนอร์บราเธอส์ ได้โน้มน้าวใจฮาล บี. วอลลิส โปรดิวเซอร์ให้ซื้อลิขสิทธิ์ในการสร้างภาพยนตร์จากบทละครดังกล่าวในเดือนมกราคม ค.ศ. 1942 โดยในตอนแรก พี่น้องจูเลียสและฟิลิป จี. เอปสไตน์ ได้รับมอบหมายให้เขียนบทภาพยนตร์ อย่างไรก็ตาม แม้จะมีการต่อต้านจากสตูดิโอ แต่พวกเขาก็ลาออกไปทำภาพยนตร์ชุด "วายวีไฟต์" ของแฟรงก์ คาปราในช่วงต้น ค.ศ. 1942 โฮเวิร์ด โคชได้รับมอบหมายให้เขียนบทภาพยนตร์จนกระทั่งพี่น้องเอปสไตน์กลับมาอีกครั้งในอีกหนึ่งเดือนต่อมา การถ่ายภาพหลักเริ่มต้นในวันที่ 25 พฤษภาคม ค.ศ. 1942 และสิ้นสุดในวันที่ 3 สิงหาคม โดยถ่ายทำภาพยนตร์ทั้งหมดที่วอร์เนอร์บราเธอส์สตูดิโอส์ในเมืองเบอร์แบงก์ รัฐแคลิฟอร์เนีย ยกเว้นฉากหนึ่งที่ท่าอากาศยานแวนนิวส์ในลอสแองเจลิส
แม้ว่า "คาซาบลังกา" จะเป็นภาพยนตร์ระดับเอลิสต์ที่มีดาราดังและนักเขียนชั้นนำ แต่ไม่มีใครที่เกี่ยวข้องกับการผลิตคาดหวังว่าภาพยนตร์เรื่องนี้จะโดดเด่นจากภาพยนตร์มากมายที่ฮอลลีวูดผลิตทุกปี "คาซาบลังกา" ถูกเร่งออกฉายเพื่อใช้ประโยชน์จากการประชาสัมพันธ์จากการบุกครองแอฟริกาเหนือของฝ่ายสัมพันธมิตรเมื่อไม่กี่สัปดาห์ก่อน มีรอบปฐมทัศน์ระดับโลกเมื่อวันที่ 26 พฤศจิกายน ค.ศ. 1942 ในนครนิวยอร์ก และออกฉายทั่วสหรัฐอเมริกาเมื่อวันที่ 23 มกราคม ค.ศ. 1943 ภาพยนตร์เรื่องนี้ประสบความสำเร็จอย่างมั่นคง ถึงแม้จะไม่น่าตื่นเต้นมากนักก็ตามในช่วงเริ่มฉาย
ภาพยนตร์ประสบความสำเร็จเกินความคาดหมาย "คาซาบลังกา" ได้รับรางวัลออสการ์สาขาภาพยนตร์ยอดเยี่ยม ในขณะที่เคอร์ติซได้รับเลือกให้เป็นผู้กำกับยอดเยี่ยม ส่วนเอปสเตนส์และคอชได้รับรางวัลบทภาพยนตร์ดัดแปลงยอดเยี่ยม ชื่อเสียงของภาพยนตร์เรื่องนี้ค่อย ๆ เติบโตขึ้นเรื่อย ๆ จนถึงจุดที่ตัวละครนำ บทพูดที่น่าจดจำ และเพลงประกอบที่ได้รับความนิยม ล้วนกลายเป็นสัญลักษณ์ และติดอันดับภาพยนตร์ที่ยิ่งใหญ่ที่สุดในประวัติศาสตร์อย่างต่อเนื่อง ในชั้นปฐมนิเทศประจำ ค.ศ. 1989 หอสมุดรัฐสภาได้เลือกภาพยนตร์เรื่องนี้ให้เป็นหนึ่งในภาพยนตร์ชุดแรก ๆ ที่ได้รับการอนุรักษ์ไว้ในทะเบียนภาพยนตร์แห่งชาติ เนื่องจากภาพยนตร์เรื่องนี้ "มีความสำคัญทางวัฒนธรรม ประวัติศาสตร์ หรือสุนทรียศาสตร์" โรเจอร์ เอเบิร์ต กล่าวไว้ว่า "หากมีช่วงเวลาใดที่พวกเขาตัดสินใจว่าภาพยนตร์บางเรื่องควรสะกดด้วยตัวเอ็มตัวใหญ่ "คาซาบลังกา" ควรได้รับการโหวตให้เป็นภาพยนตร์ลำดับแรกในรายชื่อ"
คตินิยมนักวิชาการ

คตินิยมนักวิชาการ  เป็นระบอบการปกครองซึ่งวิทยาศาสตร์จะมีอยู่ในการควบคุมการตัดสินใจทั้งหมด นักวิทยาศาสตร์ วิศวกรและนักเทคโนโลยีผู้มีความรู้ ความชำนาญหรือทักษะจะก่อตัวเป็นองค์การปกครอง แทนนักการเมือง นักธุรกิจและนักเศรษฐศาสตร์ ในคตินิยมนักวิชาการ ผู้ตัดสินใจจะถูกเลือกโดยดูจากความรู้และทักษะที่พวกเขามีในสาขาของตน
คำว่า "คตินิยมนักวิชาการ" นี้ เดิมทีใช้เรียกการใช้ระเบียบวิธีทางวิทยาศาสตร์ในการแก้ไขปัญหาสังคม ซึ่งต่างไปจากการแก้ไขปัญหาด้วยวิธีทางเศรษฐกิจ การเมืองหรือปรัชญาแบบเก่า ตามผู้เสนอมโนทัศน์นี้ บทบาทของเงินและคุณค่าทางเศรษฐกิจ ความเห็นทางการเมืองและกลไกการควบคุมซึ่งยึดมั่นในศีลธรรมจะถูกตัดทิ้งไปทั้งหมด หากเมื่อรูปแบบการควบคุมทางสังคมนี้ได้ถูกนำไปใช้ในพื้นที่แห่งทวีป ซึ่งมีทรัพยากรธรรมชาติเพียงพอ บุคลากรซึ่งถูกฝึกทางเทคนิค และสินค้าอุตสาหกรรมที่ติดตั้งแล้ว เพื่อที่จะเปิดให้การผลิตและการแจกจ่ายสินค้าและบริการทางภายภาพแก่พลเมืองแห่งทวีปทั้งหมดในปริมาณที่เกินความสามารถทางกายของปัจเจกบุคคลจะบริโภคได้ ในการจัดเตรียมเช่นนัน ความกังวลจะเป็นเรื่องความยั่งยืนภายในฐานทรัพยากร แทนที่จะเป็นการได้ประโยชน์ทางการเงิน เพื่อที่จะรับประกันให้หน้าที่ทางสังคม-อุตสาหกรรมทั้งหมดดำเนินต่อไปในอนาคตอย่างไม่มีที่สิ้นสุด ทักษะทางเทคนิคและความเป็นผู้นำจะถูกเลือกบนพื้นฐานของความรู้และสมรรถนะทางวิชาการ มากกว่าการเลือกตั้งแบบประชาธิปไตย โดยผู้ไม่มีความรู้หรือทักษะเช่นนั้นซึ่งถือว่าเป็นสิ่งจำเป็น
บางคนใช้คำว่า คตินิยมนักวิชาการ หมายถึงรูปแบบหนึ่งของคุณธรรมนิยม (meritocracy) ซึ่งเป็นระบบที่ "ผู้มีคุณวุฒิสูงสุด" และผู้ซึ่งตัดสินความสมบูรณ์ของคุณสมบัตินั้นคือคน ๆ เดียวกัน การนำไปใช้อื่นได้ถูกอธิบายว่าไม่เป็นกลุ่มผู้ควบคุมที่เป็นมนุษย์แบบคณาธิปไตย (oligarchy) แต่เป็นเหมือนการบริหารจัดการโดยวิทยาศาสตร์เฉพาะสาขา อย่างเห็นได้ชัดโดยปราศจากอิทธิพลของกลุ่มผลประโยชน์พิเศษ ปัจจุบัน ความหมายของคำว่า คตินิยมนักวิชาการ ได้ขยายไปบ่งชี้การจัดการหรือการบริหารทุกประเภทโดยผู้เชี่ยวชาญทางวิชาการ ("นักวิชาการ") ในสาขาใด ๆ ไม่เพียงแต่วิทยาศาสตร์กายภาพเท่านั้น และมีการใช้อธิบายรัฐบาลที่รวมผู้เชี่ยวชาญที่ไม่ได้ถูกเลือกตั้งขึ้นที่ระดับรัฐมนตรี
หน่วยแพทย์ติดปีก

Code Blue.
ดำเนินเรื่องโดยมีฉากหลังเป็นศูนย์การแพทย์ฉุกเฉินที่เรียกว่า "ด็อกเตอร์เฮลิ" (มาจากคำว่า "ด็อกเตอร์ = แพทย์ และคำว่า "เฮลิคอปเตอร์") ที่ทำหน้าที่ช่วยเหลือผู้ป่วยฉุกเฉิน หรือผู้ที่ได้รับบาดเจ็บ จำเป็นต้องได้รับการรักษาอย่างเร่งด่วน โดยมีแพทย์ฉุกเฉินที่มากับเฮลิคอปเตอร์เข้าตรวจอาการขั้นต้น และทำการปฐมพยาบาล ก่อนเคลื่อนย้ายผู้ป่วยเหล่านั้นไปโรงพยาบาลโดยเฮลิคอปเตอร์ ตัวเอกของเรื่องเป็นเหล่าแพทย์ฝึกหัดผู้มีความใฝ่ฝันและมุ่งมั่นจะผ่านการทดสอบ เพื่อสักวันหนึ่งตนจะได้ขึ้นบินบนเฮลิคอปเตอร์ลำนั้น และไปช่วยผู้ป่วยฉุกเฉิน ณ ที่เกิดเหตุ
เนื้อเรื่อง.
แพทย์ฝึกหัด 4 คนที่มีภูมิหลังและมาจากสถาบันต่างๆ กัน ต้องเข้ามาอยู่ร่วมกันเพื่อรับการฝึกเป็นแพทย์ประจำศูนย์การแพทย์ฉุกเฉิน "ด็อกเตอร์เฮลิ" ของโรงพยาบาลแห่งมหาวิทยาลัยโชโย ทั้งหมดต้องแสดงฝีมือแข่งขันกัน เพื่อพิสูจน์ตนเองให้ได้ว่า มีความสามารถมากพอที่จะขึ้นบินไปพร้อมกับเฮลิคอปเตอร์ เพื่อช่วยเหลือบรรดาผู้ป่วยฉุกเฉินที่ต้องการความช่วยเหลืออย่างเร่งด่วน 
พวกเขาเชื่อว่าการได้รับคัดเลือกบรรจุเข้าหน่วย "ด็อกเตอร์เฮลิ" นอกจากจะเป็นการได้รับการยอมรับในฝีมือของตนแล้ว ยังเป็นโอกาสดีที่แพทย์คนนั้นจะได้สั่งสมประสบการณ์ต่างๆ ที่แพทย์ทั่วไป ยากที่จะได้พบเจอจากการรักษาผู้ป่วยธรรมดา อย่างไรก็ตามการรักษาพยาบาลผู้ป่วยฉุกเฉิน ณ สถานที่เกิดเหตุ การรักษานอกสถานที่ ในสถานการณ์ที่ไม่เอื้ออำนวย ความเสี่ยงต่อการติดเชื้อ อุปกรณ์การแพทย์ที่ไม่ครบถ้วนเหมือนในโรงพยาบาล ความตึงเครียดทึ่ต้องพบเจอและรับมือกับสถานการณ์เฉพาะหน้า ก็เป็นความท้าทายที่เหล่าแพทย์ฝึกหัดเหล่านั้นจะต้องฝ่าฟันไปให้ได้ โดยมีชีวิตและความปลอดภัยของผู้ป่วยเป็นเดิมพัน
Code Blue SP.
เนื้อเรื่อง.
เป็นละครพิเศษ 1 ตอนจบ ที่จะออกแพร่ภาพในเดือนมกราคม 2552 เนื้อเรื่องต่อเนื่องมาจากภาคก่อนหน้านี้ โดยกล่าวถึงแพทย์ฝึกหัดแต่ละคน ที่ต้องถูกสั่งพักงานเป็นเวลา 1 สัปดาห์ เพื่อเป็นการลงโทษที่ทั้งหมดได้ฝ่าฝืนกฎความปลอดภัย โดยยืนยันที่จะทำการรักษาผู้ป่วยต่อ ทั้งที่มีการเตือนมาจากเจ้าหน้าที่กู้ภัยว่าอาจมีการระเบิดเกิดขึ้นในอุโมงค์ที่พวกเขากำลังทำการรักษาผู้ป่วยอยู่ได้
ทางด้านคุโรดะซึ่งท้อแท้กับการทำกายภาพบำบัดแขนข้างที่ถูกตัด ก้ตัดสินใจอำลาทุกๆ คนที่ศูนย์การแพทย์ฉุกเฉิน "ด็อกเตอร์เฮลิ" และจากไป
หลังจากนั้นไม่นาน ก็เกิดอุบัติเหตุครั้งใหญ่ขึ้น เมื่อรถไฟซี่งมีผู้โดยสารเต็มขบวนเกิดตกราง ทำให้มีผู้ได้รับบาดเจ็บจำนวนมาก แพทย์ฝึกหัดทั้งหมดต่างก็มุ่งหน้าไปช่วยเหลือในทันที แม้จะปราศจากนายแพทย์คุโรดะคอยให้คำแนะนำเหมือนเมื่อก่อน แต่ทว่า...
จันทน์กะพ้อ

จันทน์กะพ้อ เป็นพันธุ์ไม้ในวงศ์ Dipterocarpaceae พวกเดียวกับยางนาและพะยอม บางพื้นที่ทางภาคใต้เรียก จันทน์พ้อ หรือ จันพอและที่จังหวัดพังงาเรียก เขี้ยวงูเขา 
ลักษณะทางพฤกษศาสตร์.
จันทน์กะพ้อเป็นไม้ต้นขนาดเล็กถึงขนาดกลาง (สูงประมาณ 5-15 เมตร) ต้นค่อนข้างตรง เปลือกเกลี้ยง เรือนยอดเป็นพุ่มรีหรือกว้างใบเป็นใบเดี่ยว รูปรียาว ขนาดยาว 7-9 เซนติเมตร กว้าง 2-3 เซนติเมตร สีเขียวเข้ม เรียงตัวแบบเวียนไปตามกิ่งห่าง ๆ กัน ดอกออกตามกิ่งเป็นช่อเล็ก ๆ ทยอยบานครั้งละ 1-2 ดอก แต่มักจะมีช่อหลายช่อเป็นกระจุกและเรียงเป็นระยะ ๆ ตามกิ่งดอกขนาด 1.2-1.5 เซนติเมตร กลีบเลี้ยงมีขนสีน้ำตาลกลีบดอกเรียงเวียนซ้อนเกยกันเล็กน้อย ด้านในสีขาวนวลหรืออมชมพู ด้านนอกมีแถบแคบ ๆ มีขนละเอียดสีน้ำตาลอมแดง กลิ่นหอมแรง ออกดอกในช่วงเดือนมกราคม-เมษายน
การดูแล และ ขยายพันธ์.
จันทน์กะพ้อชอบขึ้นอยู่ตามริมน้ำ บริเวณที่มีน้ำท่วมหรือน้ำหลาก ชอบอยู่กลางแจ้งที่มีความชื้นในอากาศค่อนข้างสูง โตช้า ปลูกเลี้ยงค่อนข้างยาก ถ้าแดดจัดหรือลมแรงใบจะไหม้ ปัจจุบันจึงพบเห็นจันทน์กะพ้อน้อยลง
สำหรับการขยายพันธุ์จันทน์กะพ้อนั้นทำโดยเพาะเมล็ด ใช้เวลาเพียง 1 เดือนรากก็เริ่มงอกแทงออกมา เมื่อต้นกล้าอายุ 1 ปี จะมีความสูงประมาณ 30 เซนติเมตร และมีใบ 4-7 ในปีที่ 2 ต้นกล้าจะเจริญอย่างรวดเร็วและสูงประมาณ 1 เมตร ในช่วงนี้ถ้าปลูกในกระถาง ควรเปลี่ยนกระถางให้มีขนาดไม่ต่ำกว่า 10 นิ้ว หรือถ้าปลูกลงดินจะเจริญเติบโตอย่างรวดเร็ว มีทรงพุ่มแผ่กว้าง เมื่ออายุ 5-7 ปี จะมีความสูง 2.5-5 เมตร และเริ่มออกดอก
ประโยชน์.
ใช้ปลูกเป็นไม้ประดับ ดอกมีกลิ่นหอมค่อนข้างแรงมากและสามารถนำดอกมาปรุงเป็นยาหอม แก้ลม และบำรุงหัวใจ
เอดการ์ การ์ซิอา

เอ็ดการ์ การ์เซีย (Edgar Garcia) หรือ เอ็ดการ์ การ์เซีย-ปาลาซิออส นักมวยสากลชาวเม็กซิโก เกิดเมื่อ 24 กรกฎาคม พ.ศ. 2514 สถิติการชก 25 ครั้ง ชนะ 9 (น็อค 5) เสมอ 2 แพ้ 14
อิงกริด เบิร์กแมน

(29 สิงหาคม ค.ศ. 1915 - 29 สิงหาคม ค.ศ. 1982) เป็นนักแสดงหญิงชาวสวีเดน เจ้าของรางวัลออสการ์ 3 รางวัล รางวัลเอมมี 2 รางวัล รางวัลโทนี่ 1 รางวัล และยังได้รับการจัดอันดับเป็นนักแสดงหญิงยอดเยี่ยม อันดับที่ 4 ในรอบ 100 ปี โดยสถาบันภาพยนตร์อเมริกัน (AFI) เธอยังเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล
อิงกริด เกิดที่สต็อกโฮล์ม สวีเดน จากยุสตัส ซามูเอล เบิร์กแมน บิดาชาวสวีเดน และฟรีเดล แอดเลอร์ เบิร์กแมน มารดาชาวเยอรมัน อิงกริดถูกตั้งชื่อตามพระนามของเจ้าหญิงอิงกริดแห่งสวีเดน เธอกำพร้ามารดาตั้งแต่อายุ 3 ขวบ และกำพร้าบิดาเมื่ออายุ 13 ปี และต้องย้ายไปอยู่กับป้า ซึ่งเสียชีวิตหลังจากนั้นไม่นาน เธอจึงต้องไปอาศัยกับลุงและป้าอีกคนหนึ่ง
อิงกริด เบิร์กแมน เริ่มเข้าสู่วงการเมื่ออายุ 17 ปี โดยเริ่มจากการแสดงละครเวที และรับบทตัวประกอบในภาพยนตร์ ต่อมาเธอได้เซ็นสัญญากับ David O. Selznick ผู้อำนวยการสร้างภาพยนตร์ชาวอเมริกัน ซึ่งชักนำให้เธอมาแสดงภาพยนตร์ฮอลลีวูด ในปี ค.ศ. 1938
อิงกริด เบิร์กแมน แสดงภาพยนตร์อยู่ 3 เรื่อง ประสบความสำเร็จพอสมควร ก่อนจะได้มาร่วมงานกับฮัมฟรีย์ โบการ์ต ในภาพยนตร์ที่ประสบความสำเร็จอย่างสูง เรื่อง "คาซาบลังกา" ในปี ค.ศ. 1942 ปีถัดมาเธอแสดงภาพยนตร์เรื่อง "For Whom the Bell Tolls" (1943) ซึ่งได้รับการเสนอชื่อเข้าชิงรางวัลออสการ์เป็นครั้งแรก และเธอก็คว้ารางวัลออสการ์สาขานักแสดงนำหญิงยอดเยี่ยมจาก "Gaslight" (1944) ได้ในปีต่อมา
อิงกริด เบิร์กแมน ได้แสดงภาพยนตร์ของอัลเฟร็ด ฮิตช์ค็อก จำนวน 3 เรื่องคือ "Spellbound" (1945), "Notorious" (1946), และ "Under Capricorn" (1949) และได้ร่วมงานกับแครี แกรนท์ ผู้ซึ่งกลายเป็นเพื่อนสนิทกันมาอีกหลายปี รวมถึงเป็นผู้ขึ้นไปรับรางวัลออสการ์ รางวัลที่ 2 ในปี ค.ศ. 1956 จากเรื่อง "อนาสตาเซีย" แทนเธอ ซึ่งไม่ได้ไปร่วมงานในปีนั้น 
ในปี ค.ศ. 1949 อิงกริด ได้ร่วมงานกับ โรแบร์โต รอสเซลลินี ผู้กำกับชาวอิตาลี ในภาพยนตร์เรื่อง "Stromboli" จนเกิดความรักและตั้งท้องบุตรชายนอกสมรส จนกลายเป็นข่าวอื้อฉาวในสหรัฐอเมริกา เธอแต่งงานกับรอสเซลลินีในปี ค.ศ. 1950 ย้ายไปอยู่ที่อิตาลี และแสดงภาพยนตร์ภาษาอิตาลีหลายเรื่อง ได้ให้กำเนิดบุตรสาวฝาแฝดชื่อ อิซาเบลลา รอสเซลลินี นักแสดงชื่อดัง และ อิซอตตา อิงกริด รอสเซลลินี ศาสตราจารย์สาขาวรรณคดีอิตาลี อิงกริด เบิร์กแมน แยกทางกับโรแบร์โต รอสเซลลินี ในปี ค.ศ. 1957 และไปใช้ชีวิตอยู่ ณ ประเทศฝรั่งเศส
การสมรสของเธอกับผู้กำกับชาวอิตาลี สร้างความไม่พอใจต่อแฟนภาพยนตร์ชาวอเมริกันเป็นอย่างมาก จนถูกต่อต้านอย่างหนัก แต่ด้วยความช่วยเหลือจากเพื่อนสนิท ในที่สุดเธอก็ได้รับการยอมรับอีกครั้ง ในระยะหลังเธอหันมาแสดงละครเวที และแสดงภาพยนตร์เป็นครั้งคราว
อิงกริด เบิร์กแมน เสียชีวิตเมื่อวันที่ 29 สิงหาคม ค.ศ. 1982 ที่ลอนดอน ประเทศอังกฤษ ด้วยโรคมะเร็งเต้านม ตรงกับวันเกิดครบรอบอายุ 67 ปีของเธอ ร่างของเธอถูกเผาและโปรยอังคารลงในทะเล โดยมีบางส่วนเก็บรักษาไว้ที่ สุสานของครอบครัว ที่สต็อกโฮล์ม
เจ้าชายรัชทายาทซาโด

เจ้าชายรัชทายาทชังฮ็อน  หรือ เจ้าชายรัชทายาทซาโด (#เปลี่ยนทาง ค.ศ. 1735 - ค.ศ. 1762) เป็นพระราชโอรสพระองค์ที่สองของพระเจ้าย็องโจกับพระสนมย็องบิน ตระกูลอี แห่งจอนอึย ในรัชสมัยพระเจ้าโคจงมีเฉลิมพระยศเจ้าชายซาโดให้มีฐานะเป็นกษัตริย์ พระนามว่า พระเจ้าชังโจ (장조, 莊祖) และต่อมาได้รับสถาปนาเป็น จักรพรรดิอึย (의황제, 懿皇帝)
เนื่องจากเจ้าชายรัชทายาทฮโยจังสวรรคตไปใน พ.ศ. 2271 ราชวงศ์โชซ็อนอยู่ในภาวะไร้ผู้สืบทอด บรรดาสนมของพระเจ้าย็องโจก็ยังไม่มีพระโอรสเลย ดังนั้น เมื่อเจ้าชายชังฮ็อนพระราชสมภพใน พ.ศ. 2278 ที่พระราชวังชังกย็อง จึงได้รับแต่งตั้งเป็นพระรัชทายาท หรือ วังเซจา (王世子 왕세자) ทันที เจ้าชายชังฮ็อนทรงเรียนรู้ได้เร็ว ทรงย้ายไปที่พระตำหนักทงกุง (ตำหนักตะวันออก) อันเป็นที่อยู่เดิมของพระนางซ็อนอึย มเหสีของพระเจ้าคย็องจง เนื่องจากเจ้าชายชังฮ็อนเป็นพระราชโอรสพระองค์เดียวในขณะนั้นของพระเจ้าย็องโจ พระเจ้าย็องโจจึงทรงเข้มงวดกับการศึกษาของเจ้าชายชังฮ็อนอย่างมาก ใน พ.ศ. 2287 เจ้าชายชังฮ็อนอภิเษกกับพระนางฮเยกย็อง จากตระกูลฮง ธิดาของฮงพงฮัน
ปกติพระเจ้าย็องโจและพระสนมย็องบินจะไปหาเจ้าชายชังฮ็อนบ่อย ๆ แต่นางในที่รับใช้เจ้าชายอยู่ที่พระตำหนักทงกุงนั้นเป็นคนรับใช้เก่าของพระนางซ็อนอึยและพระเจ้าคย็องจง จึงตั้งแง่รังเกียจพระเจ้าย็องโจเพราะทรงยึดบัลลังก์มาจากพระเจ้าคย็องจง พระเจ้าย็องโจจึงเลิกเสด็จไปหาเจ้าชายชังฮ็อน ความสัมพันธ์พ่อลูกจึงเหินห่าง เจ้าชายชังฮ็อนจึงขาดการใส่ใจ มีเพียงเจ้าหญิงฮวาพยองที่เป็นพระเชษฐภคินีเท่านั้น ที่ยังพูดคุยกับพระองค์อยู่
จนใน พ.ศ. 2291 เจ้าหญิงฮวาพยองสิ้นพระชนม์ เจ้าชายชังฮ็อนเสียพระทัยมาก ทรงเริ่มแสดงอาการผิดปกติทางจิต ประกอบกับประชวรบ่อย ในพ.ศ. 2295 ประชวรเป็นโรคหัด เจ้าชายชังฮ็อนมีพระโอรสพระองค์แรกใน พ.ศ. 2293 คือ เจ้าชายรัชทายาทอึยโซ แต่มีพระชนม์ชีพอยู่สองปีก็สิ้นพระชนม์ในพ.ศ. 2295 พระโอรสประสูติอีกองค์ ได้รับแต่งตั้งเป็นวังเซซุน (พระราชนัดดารัชทายาท) ทันที (ภายหลังครองราชย์เป็นพระเจ้าช็องโจ) ในพ.ศ. 2300 พระนางอินว็อนพระอัยยิกาเลี้ยงและพระนางช็องซ็องพระมารดาเลี้ยงเสด็จสวรรคต เจ้าชายชังฮ็อนมีอาการทางพระสติหนักขึ้น ทรงสังหารขันทีซังกุงต่าง ๆ คนรับใช้ตลอดจนหมอหลวง ทำให้ทรงเป็นที่หวาดกลัวไปทั่ววัง และยังทรงคบค้ากับนางทรงที่ชานเมืองฮันยาง พระเจ้าย็องโจก็ทรงทราบเรื่องพระอาการของพระโอรสดีแต่ทรงไม่กล้าทำอะไรเพราะเป็นพระโอรส ในพ.ศ. 2304 ทรงทุบตีหม่อมคนหนึ่งจนเสียชีวิต และทรงตามรังควานพระขนิษฐภคินีคือเจ้าหญิงฮวาวาน 
ในพ.ศ. 2305 ขุนนางฝ่ายโนนนถายฎีกาให้พระเจ้าย็องโจลงพระอาญาพระโอรส เจ้าชายชังฮ็อนจึงจับเอาญาติของขุนนางเหล่านั้นมาทรมานจนเสียชีวิต และขู่จะสังหารบุตรชายของอัครเสนาบดีชินมัน คือ เจ้าชายยองซอง ทรงถึงขนาดจะปีนกำแพงวังไปสังหารเจ้าชายยองซอง พระมารดาสนมย็องบินทนไม่ไหว ทูลขอให้พระเจ้าย็องโจทรงพระอาญาเจ้าชายชังฮ็อน พระเจ้าย็องโจจึงมีพระราชโองการปลดเจ้าชายชังฮ็อนและพระนางฮเยกย็อง และบังคับให้เจ้าชายชังฮ็อนเข้าไปอยู่ในกล่องข้าว หลังจากอยู่ในกล่องเจ็ดวันก็สวรรคต
ภายหลังพระเจ้าย็องโจทรงรู้สึกเสียพระทัยที่ทรงลงพระอาญากับพระโอรส จึงแต่งตั้งเจ้าชายชังฮ็อนขึ้นใหม่เป็นเจ้าชายรัชทายาทซาโด พระโอรสของเจ้าชายซาโดคือพระเจ้าช็องโจ ทรงพยายามอย่างมากที่จะล้างมลทินให้พระราชบิดา ทำให้เกิดคำถามขึ้นว่า เจ้าายรัชทายาทซาโดประชวรจริงหรือเป็นการใส่ร้ายของขุนนางฝ่ายโนนน แต่บันทึกของพระนางฮเยคยองกล่าวว่าเจ้าชายซาโดทรงมีอาการทางพระสติจริง ๆ 
ในช่วงสมัยพระเจ้าช็องโจ พระองค์ได้ย้ายพระบรมศพของพระราชบิดาไปยังป้อมฮวาซ็อง
จู่ ๆ หนูก็เป็นสายลับ

เป็นละครโทรทัศน์ที่ดัดแปลงมาจากต้นฉบับหนังสือการ์ตูนชื่อเดียวกัน ออกแพร่ภาพในประเทศญี่ปุ่นในปี 2002 และถูกนำเข้ามาฉายในประเทศไทยในเดือนมีนาคม 2005 ทางสถานีโทรท้ศน์ไอทีวี
เนื้อเรื่อง.
คุรุมิ ตำรวจจราจรหญิง ที่กำลังเตรียมตัวจะลาออกจากงาน เพื่อไปแต่งงานกับชินโกะแฟนหนุ่ม ต้องเจอเรื่องผันผวนในชีวิต เมื่อจับพลัดจับผลูต้องเข้ามารับหน้าที่เป็นผู้ช่วยของโคซาบุโร่ หัวหน้าหน่วยคดีที่ไขคำตอบไม่ได้ โคซาบุโร่เป็นนายตำรวจหนุ่มนักสืบที่มีความสามารถในการคิดคำนวณและคาดการณ์เกี่ยวกับคดีต่าง ๆ ได้อย่างแม่นยำ และสามารถทำการไขคดียาก ๆ มาได้มากมาย แต่ด้วยสาเหตุบางประการทำให้เขาต้องขังตัวเองอยู่ในห้องใต้ดินที่บ้านของตนเอง ไม่สามารถออกมายังโลกภายนอกได้
เมื่อเป็นแบบนี้ คุรุมิจึงมีหน้าที่เป็นตัวแทนในการปฏิบัติการไขคดีต่าง ๆ โดยมีเพียงคำแนะนำ และคำสั่งจากโคซาบุโร่ผ่านทางโทรศัพท์มือถือประจำตัวเธอเท่านั้น คดีต่าง ๆ ที่ไม่สามารถปิดได้โดยตำรวจหน่วยอื่น ๆ กำลังรอให้พวกเขาเข้าไปไขปริศนาอยู่ คุรุมิซึ่งไม่เคยคิดสนใจการทำงานด้านการสืบสวนมาก่อน จะต้องพยายามปรับตัวให้เข้ากับรูปแบบการทำงานของโคซาบุโร่ให้ได้ เช่นเดียวกับที่คุรุมิได้เข้ามาเปิดประตูห้องใต้ดินอึบทึบที่โคซาบุโร่ขังตนเองไว้ เพื่อให้เขาสามารถกลับออกไปสู่โลกกว้างได้อีกครั้ง
อาร์เตมิส

อาร์เตมิส  หรือ อาร์ทิมิส  เป็นหนึ่งในเทพีกรีกโบราณที่มีการบูชาแพร่หลายที่สุด เปรียบได้ดั่งเทพีไดแอนาของโรมัน นักวิชาการเชื่อว่าทั้งพระนาม รวมทั้งองค์เทพเจ้าเอง เดิมมีมาแต่ก่อนสมัยกรีก ชาวอาร์คาเดียเชื่อว่าพระนางทรงเป็นพระธิดาของดิมีเทอร์
ในเทพปกรณัมกรีกสมัยคลาสสิก มักอธิบายว่าอาร์เตมิสทรงเป็นพระธิดาของซูสและลีโต และทรงเป็นพี่สาวฝาแฝดของอะพอลโล พระองค์เป็นพระเจ้าแห่งการล่า สัตว์ป่า ป่าเถื่อน (wilderness) การคลอด พรหมจรรย์และผู้พิทักษ์หญิงสาว ผู้นำพามาซึ่งและผู้บรรเทาโรคในหญิง มักพรรณนาพระนางเป็นพรานหญิงถือธนูและลูกศร กวางและต้นไซปรัสเป็นสัตว์และพืชศักดิ์สิทธิ์ของพระนาง
เทพปกรณัม.
วัยเด็ก.
วัยเด็กของอาร์เตมิสไม่สัมพันธ์กันอย่างสมบูรณ์ในเรื่องปรัมปราใด ๆ ที่เหลือรอด อีเลียดลดบุคลิกของเทพเจ้าผู้น่ากลัวลงเป็นบุคลิกของเด็กหญิงซึ่งร้องไห้และปีนพระเพลา (ตัก) ของซูส หลังถูกฮีราโบย โคลงของแคลิมะคัส (Callimachus) ว่าด้วยเทพเจ้า "ผู้ทำให้พระองค์เองสนุกบนภูเขาด้วยการยิงธนู" จินตนาการบรรณพิลาส (vignette) ที่มีเสน่ห์บางอย่าง ตามแคลิมะคัส อาร์เตมิสขณะมีพระชนมายุได้สามพรรษา ทูลขอให้ซูสประทานพรพระนางหกข้อ ได้แก่ ให้พระนางครองพรหมจรรย์ตลอดกาล, ให้พระนางมีหลายนามเพื่อแยกกับพระอนุชา อะพอลโล, ให้ทรงเป็นผู้นำมาซึ่งแสงสว่าง, ขอธนูและลูกธนู กับฉลองพระองค์คลุมรัดเอวเสมอพระชานุ (เข่า) เพื่อที่พระนางจะได้ล่าสัตว์, ขอ "ธิดาแห่งโอเซียเนิส" หกสิบตน ซึ่งทุกตนอายุได้ 9 ปี เพื่อเป็นนักร้องประสานเสียงของพระนาง, และขอนิมฟ์แอมนิซิเดส (Amnisides) ยี่สิบตนเป็นสาวใช้คอยเฝ้าหมาและธนูของพระนางระหว่างที่ทรงพักผ่อน พระนางไม่ประสงค์ให้มีนครใดอุทิศแด่พระนาง แต่ประสงค์ปกครองภูเขา และความสามารถช่วยหญิงในความเจ็บปวดแห่งการคลอด
อาร์เตมิสทรงเชื่อว่าพระนางถูกมอยเร (โชคชะตา) เลือกให้เป็นนางผดุงครรภ์ โดยเฉพาะอย่างยิ่งเพราะพระนางช่วยพระชนนีคลอดพระอนุชาฝาแฝด อะพอลโล พระสหายของพระนางล้วนครองพรหมจรรย์ และอาร์เตมิสทรงระวังพรหมจรรย์ของพระนางเองอย่างใกล้ชิด สัญลักษณ์ของพระนางมีธนูและลูกศรสีทอง หมาล่าเนื้อ กวาง และดวงจันทร์ แคลิมะคัสเล่าว่าอาร์เตมิสทรงใช้วัยเยาว์แสวงสิ่งที่พระนางจำเป็นต้องมีเพื่อเป็นพรานหญิงอย่างไร พระนางได้ธนูและลูกศรมาจากเกาะลิพารา (Lipara) ที่ซึ่งฮิฟีสตัสและไซคลอปส์ทำงานได้อย่างไร
ธิดาของโอเซียเนิสเปี่ยมไปด้วยความกลัว แต่อาร์เตมิสในวัยเยาว์เข้าหาอย่างกล้าหาญและขอธนูและลูกธนู แคลิมะคัสเล่าต่อว่าอาร์เตมิสพบแพน พระเจ้าแห่งป่าซึ่งให้หมาตัวเมียเจ็ดตัวและหมาตัวผู้หกตัว ได้อย่างไร จากนั้น พระนางจับกวางเขาทองเพื่อลากรถเทียมของพระนาง อาร์เตมิสฝึกธนูโดยยิงต้นไม้ก่อนแล้วจึงยิงสัตว์ป่า
โอไรออน.
อาร์เตมิสเป็นที่สนใจของพระเจ้าและชายทั้งหลาย แต่มีเพียงพระสหายล่าสัตว์ โอไรออน ที่พิชิตพระพฤทัยของพระนางได้ บางฉบับเล่าว่า เขาถูกอาร์เตมิสฆ่า บ้างก็เล่าว่าเขาถูกแมงป่องที่ไกอาส่งมาฆ่า ในบางฉบับ โอไรออนพยายามล่อลวงโอพิส (Opis) ผู้ติดตามตนหนึ่งของพระนาง พระนางจึงฆ่าเขา บางฉบับของอะเรทัส (Aratus) โอไรออนฉวยฉลองพระองค์คลุมของอาร์เตมิส และพระนางฆ่าเขาเป็นการป้องกันพระองค์
อีกฉบับหนึ่ง อะพอลโลเป็นผู้ส่งแมงป่องมา ตามฮิไจนัส (Hyginus) อาร์เตมิสเคยรักโอไรออน (ฉบับนี้ดูเหมือนเป็นส่วนที่เหลือหายากของพระนางที่เป็นเทพเจ้าก่อนโอลิมปัส ซึ่งมีคู่ครอง ดังเช่น อีออส ซึ่งขัดกับแหล่งข้อมูลภายหลัง) แต่ถูกอะพอลโลลวงให้ฆ่าเขา ซึ่ง "ปกป้อง" พรหมจรรย์ของพระเชษฐภคินี
ลักษณะ.
อาร์เตมิสมีรูปลักษณ์เป็นหญิงสาวผมสั้น หน้าตางดงาม อยู่ในชุดล่าสัตว์ทะมัดทแมงกระโปรงสั้น ชุดมักมีสีน้ำเงิน ในมือถือคันธนู
ฟาสต์โรป

การโรยตัวด้วยเชือกเร่งด่วน  เป็นเทคนิคในการโรยตัวด้วยเชือกลงจากที่สูง ถูกนำมาใช้ครั้งแรกโดย ทหารอังกฤษ ในสงครามหมู่เกาะฟอล์กแลนด์ 
ในครั้งแรกเชือกผลิตจากไนลอน โดยบริษัท Marlow Ropes แต่ปัจจุบันเชือกจะทำมาจากขนสัตว์ ที่ถักคล้ายเปียผม แต่มีขนาดใหญ่และหนามาก โดยมากเชือกจะมีเส้นผ่าศูนย์กลาง 40 มม. เพราะ เชือกจะได้ ไม่แกว่งไกวตามแรงลมจากใบพัดเฮลิคอปเตอร์ ผู้ใช้เชือกต้องสวมถุงมือ เพราะการไถลตัวลงมาตามเชือก จะทำให้เชือกร้อนจากแรงเสียดสี
ฮัมฟรีย์ โบการ์ต

ฮัมฟรีย์ ดีฟอเรสต์ โบการ์ต (25 ธันวาคม ค.ศ. 1899 - 14 มกราคม ค.ศ. 1957) นักแสดงอเมริกัน ที่ได้รับการจัดอันดับจากสถาบันภาพยนตร์อเมริกัน (AFI) ให้เป็นนักแสดงอันดับ 1 ในรอบ 100 ปี
ฮัมฟรีย์ โบการ์ต เกิดที่นิวยอร์ก บิดาเป็นศัลยแพทย์เชื้อสายดัตช์ อังกฤษและสเปน มารดาเป็นชาวอังกฤษเชื้อสายเวลช์ เขาเริ่มชีวิตการแสดงตั้งแต่อายุ 22 ปี โดยแสดงละครบรอดเวย์อยู่เป็นเวลาสิบปี และเริ่มแสดงภาพยนตร์ในช่วงทศวรรษ 1930 มักได้รับบทมาเฟีย ในภาพยนตร์เกรดบี ผลงานที่สร้างชื่อเสียงให้ คือเรื่อง "The Maltese Falcon" ในปี ค.ศ. 1941
จุดพลิกผันในชีวิตการแสดง เกิดขึ้นในปี ค.ศ. 1942 เมื่อได้รับเลือกให้แสดงบทโรแมนติก ในภาพยนตร์เรื่อง คาซาบลังกา คู่กับอิงกริด เบิร์กแมน เป็นการพลิกบทบาทและสร้างความนิยมอย่างสูงให้กับเขา ภาพยนตร์เรื่องนี้ส่งให้เขาเข้าชิงรางวัลออสการ์ สาขานักแสดงนำชาย ในปี ค.ศ. 1943
ในช่วงบั้นปลายชีวิต ฮัมฟรีย์ โบการ์ต ป่วยเป็นโรคมะเร็งหลอดอาหาร เนื่องจากการสูบบุหรี่อย่างหนัก ทำให้ร่างกายทรุดโทรมอย่างรวดเร็ว และเสียชีวิตเมื่อวันที่ 14 มกราคม ค.ศ. 1957 ด้วยวัย 57 ปี
แหล่งข้อมูลอื่น.
วิกิคำคม มีคำคมภาษาอังกฤษ ที่กล่าวโดยหรือเกี่ยวกับ: 
 <ns>10</ns>
 <id>609892</id>
 <revision>
 <id>12175644</id>
 <parentid>11491594</parentid>
 <timestamp>2025-03-03T04:24:47Z</timestamp>
 <contributor>
 <username>ยุทธนาสาระขันธ์</username>
 <id>292898</id>
 </contributor>
 <origin>12175644</origin>
 <model>wikitext</model>
 <format>text/x-wiki</format>
คอมลิงค์

คอมลิงก์ เป็นเทคโนโลยีการสื่อสารอย่างหนึ่งในภาพยนตร์ นวนิยาย การ์ตูน หนังสือการ์ตูน และเกมชุดสตาร์ วอร์ส คอมลิงก์ได้ปรากฏให้เห็นมากมายในโลกของสตาร์ วอร์ส มันเป็นเครื่องมือสื่อสารหลักที่ใช้กันไปทั่วกาแลกซี่ ด้วยความที่มีขนาดเล็กกะทัดรัดและมีประสิทธิภาพ นอกจากนี้มันยังสามารถประยุกต์ไปใช้ในด้านต่างๆ ได้อีกด้วย ในภาพยนตร์ คอมลิงก์ได้ปรากฏตัวครั้งแรกใน
คอมลิงค์ (comlink) เป็นเครื่องมือแบบพกพาที่สามารถส่งต่อสัญญาณเสียงจากที่หนึ่งไปอีกที่หนึ่งใด
คอมลิงก์นั้นมีหลากหลายรูปแบบ ถึงแม้ว่าส่วนใหญ่แล้วจะมีระบบที่เหมือนๆ กัน โดยจะมีตัวรับสัญญาณ เครื่องส่ง และแหล่งพลังงาน คอมลิงก์โดยทั่วไปนั้นจะมีขนาดเล็ก มีขนาดเท่ามือจับซึ่งง่ายต่อการพกพาและปกปิด น้ำหนักโดยทั่วไปของคอมลิงก์จะอยู่ที่ประมาณ 0.1 กิโลกรัม ในรุ่นที่พัฒนาแล้วจะมีระบบเปลี่ยนข้อความให้เป็นรหัส ตัวหาคลื่น เครื่องขยายเสียง และตัวเก็บข้อมูลภายในตัว คอมลิงก์บางรุ่น อย่างที่ใช้โดยเจได จะติดตั้งอุปกรณ์ความปลอดภัยที่ซับซ้อนซึ่งจะป้องกันการใช้โดยไม่ได้รับอนุญาต คอมลิงก์มักถูกติดเข้ากับหมวก อย่างหมวกของโคลนทรูปเปอร์และสตอร์มทรูปเปอร์สวม
โดยปราศจากดาวเทียมขยายเสียง คอมลิงก์แบบปกติจะมีพิสัยประมาณ 50 กิโลเมตร พิสัยจะลดลงอย่างมากหากใช้ในเขตชุมชนเมือง เนื่องมาจากระดับคลื่นแม่เหล็กไฟฟ้าที่แทรกแซงนั้นมีปริมาณสูง ถึงแม้ว่าจะหลีกเลี่ยงได้ด้วยการใช้สายส่งสัญญาณเอาตามเครือข่าย พิสัยนั้นขึ้นอยู่กับแหล่งพลังงานและการคุยตอบโต้ คอมลิงก์ที่ต้องการพลังงานระดับสูง (อย่างที่ใช้กันในยานพาหนะ) จะมีพิสัยไกลมากกว่าคอมลิงก์มือถือที่ใช้โดยพลเมือง ระหว่างปีที่ 32 ก่อนยุทธการยาวินจนถึงปีที่ 8 หลังยุทธการยาวิน คอมลิงก์ที่มีระบบรักษาความปลอดภัยจะมีราคาอยู่ที่ 200 เครดิต
คอมลิงก์นั้นยังสามารถใช้บนยานอวกาศได้อีกด้วย โดยหลักแล้วมันจะใช้เพื่อการสื่อสารพิสัยใกล้อย่างเช่นการกำกับการลงจอดของยานและการจัดแถว สำหรับการสือ่สารพิสัยไกล ยานอวกาศหลายลำจะใช้วิทยุอวกาศ ซึ่งต้องการพลังงานในระดับสูง
คอมลิงก์ในปัจจุบันยังมีความสามารถในการแกะรอยคอมลิงก์เครื่องอื่นได้อีกด้วย
อิซาเบลลา รอสเซลลินี

อิซาเบลลา รอสเซลลินี (18 มิถุนายน ค.ศ. 1952 -) เป็นนักแสดง นางแบบ นักเขียนชาวอิตาลี มีชื่อเสียงเป็นที่รู้จักจากการเป็นนางแบบโฆษณาเครื่องสำอางลังโคม เป็นเวลาถึง 14 ปีติดต่อกัน ตั้งแต่ ค.ศ. 1982 ถึง ค.ศ. 1996 และมีผลงานแสดงภาพยนตร์เรื่อง "Blue Velvet" และ "Death Becomes Her"
อิซาเบลลา รอสเซลลินี เกิดที่กรุงโรม เป็นบุตรสาวของอิงกริด เบิร์กแมน นักแสดงหญิงชาวสวีเดน กับโรแบร์โต รอสเซลลินี ผู้กำกับภาพยนตร์ชาวอิตาลี เธอมีฝาแฝด ชื่อ อิซอตตา อิงกริด รอสเซลลินี ซึ่งไม่ได้เป็นนักแสดง แต่เป็นศาสตราจารย์ด้านวรรณคดีอิตาลี
ด้านชีวิตส่วนตัว เธอสมรสกับมาร์ติน สกอร์เซซี ผู้กำกับภาพยนตร์ชาวอิตาลี ระหว่างปี ค.ศ. 1979 - 1982 และสมรสใหม่กับ โจนาธาน วีเดอแมนน์ ชาวอเมริกัน ระหว่างปี 1983 - 1986 โดยให้กำเนิดบุตรสาว 1 คน ชื่อ เอเลททรา รอสเซลลินี วีเดอแมนน์ เมื่อปี 1983 และได้ใช้ชีวิตคู่กับเดวิด ลีนช์ ผู้กำกับชาวอเมริกัน (1986-1991) กับแกรี โอลด์แมน นักแสดงชาวอังกฤษ (1994-1996)
รักเร่

รักเร่ เป็นพันธุ์ไม้ดอกในสกุล "Dahlia" ที่มีถิ่นกำเนิดในประเทศเม็กซิโก, ทวีปอเมริกากลาง และประเทศโคลอมเบีย ดอกมีรูปทรงและสีสันสวยงามสะดุดตา ก้านดอกแข็งแรง นิยมปลูกเป็นไม้ตัดดอก เช่นเดียวกับกุหลาบ แต่ในประเทศไทยไม่นิยมปลูก เนื่องมาจากมีชื่อที่ไม่เป็นมงคล เป็นดอกไม้ประจำชาติประเทศเม็กซิโก
ลักษณะทางพฤกษศาสตร์.
รักเร่เป็นไม้พุ่ม รากมีลักษณะคล้ายหัว ลำต้นแตกกิ่งก้านสาขามากมาย ดอกเป็นแบบเดียวกับเบญจมาศ ก้านดอกยาวแข็งแรง กลีบดอก แบ่งออกเป็น 2 ตอน กลีบดอกชั้นนอกนี้แผ่กว้างออก หรืออาจจะห่อเป็นหลอดก็ได้แล้วแต่ชนิดของดอก มีเกสรตัวผู้และตัวเมียอยู่ในดอกเดียวกัน กลีบรองดอก ด้านในเป็นแผ่นบาง ๆ เรียงกันเป็นระเบียบติดอยู่กับฐานของดอก ส่วนกลีบรองดอกด้านนอบเล็กกว่าด้านใน เมล็ดมีลักษณะเป็นรูปไข่ ดอกมีหลายสี เช่น ชมพู น้ำเงิน ขาว แดง แสด ส้ม ม่วง และเหลือง เป็นต้น
การดูแล และการขยายพันธ์.
รักเร่ชอบขึ้นในที่กลางแจ้งแดดจัด แต่มีความชื้นพอเพียง ควรปลูกในดินที่ร่วนซุยและระบายน้ำได้ดี บางครั้งจำเป็นต้องหาวัสดุคลุมดินให้รักเร่ เช่น ฟาง ใบไม้แห้ง หรือเปลือกถั่ว เป็นต้น
สำหรับการขยายพันธุ์รักเร่นั้น สามารถเพาะเมล็ด ปักชำกิ่ง ต่อกิ่ง หรือใช้ราก เมื่อต้นให้ดอกแล้วต้นจะแก่และโทรมไปในที่สุด โดยจะทิ้งรากที่เป็นหัวไว้ในดิน ให้ตัดต้นเหนือระดับดินประมาณ 3 นิ้ว เพราะส่วนของตาที่จะเจริญเป็นต้นใหม่จะอยู่บริเวณโคนต้น แล้วจึงขุดหัวขึ้นมาจากดิน
ประโยชน์.
หัวใต้ดิน นำมาต้มกับหมูรับประทานแก้โรคหัวใจ แก้ไข้ต้น น้ำคั้นจากต้นมีฤทธิ์เป็นยาปฏิชีวนะอ่อน ๆ ฆ่าเชื้อ Staphylococcus แต่สำหรับใบรักเร่ บางพันธุ์มีพิษ ไม่นิยมรับประทาน
เกร็ด.
ในอเมริกามีคดีฆาตกรรมดัง ที่ยังเป็นปริศนามาถึงทุกวันนี้อยู่คดีหนึ่งชื่อว่า Black Dahlia (ดอกรักเร่สีดำ)
รีโอแกรนด์

แม่น้ำรีโอแกรนด์  หรือ รีโอบราโบ  จากชื่อเต็ม รีโอบราโบเดลนอร์เต  ตามที่เรียกกันในประเทศเม็กซิโก เป็นแม่น้ำที่กั้นพรมแดนระหว่างรัฐเท็กซัสของสหรัฐอเมริกา กับรัฐชิวาวา รัฐโกอาวิลา รัฐนวยโบเลออน และรัฐตาเมาลิปัสของเม็กซิโก มีความยาวทั้งสิ้น 3,034 กิโลเมตร หรือ 1,885 ไมล์ นับว่าเป็นแม่น้ำที่มีความยาวเป็นอันดับ 4 ในสหรัฐอเมริกา
น้ำ.
รีโอแกรนด์มีต้นน้ำในอุทยานแห่งชาติรีโอแกรนด์ในรัฐโคโลราโด โดยเป็นการรวมตัวของสายน้ำเล็กหลายสายที่ตีนเขาแคนบี (Canby Mountain) จากนั้นแม่น้ำจะไหลผ่านหุบเขาแซนลูอิส (San Luis Valley) และมุ่งหน้าลงใต้เข้าสู่รัฐนิวเม็กซิโก ผ่านเมืองแอลบูเคอร์คีและลัสกรูเซส จากนั้นจะไหลเข้ารัฐเท็กซัสผ่านเมืองเอลแพโซ ซึ่งจากจุดนี้เป็นรต้นไป แม่น้ำจะกลายเป็นพรมแดนระหว่างสหรัฐอเมริกากับเม็กซิโก โดยรีโอแกรนด์จะมีแม่น้ำสาขาหลัก คือ แม่น้ำกอนโชส (Rio Conchos) ซึ่งไหลมาบรรจบกันที่เมืองโอคีนากา ในรัฐชิวาวา สำหรับแม่น้ำสาขาอื่น ได้แก่ แม่น้ำเพคอส (Pecos) และแม่น้ำเดวิลส์ (Devils) ซึ่งจะไหลมาบรรจบกับรีโอแกรนด์บริเวณเขื่อนอะมิสแทด (Amistad) แม้ว่ารีโอแกรนด์จะมีความยาวมาก แต่ก็ไม่สามารถใช้สำหรับการเดินเรือมหาสมุทรหรือเรือเล็กอื่น ๆ ได้ เนื่องจากแม่น้ำมีปริมาณน้ำที่น้อยมาก กล่าวคือ มีปริมาณเพียง 1 ใน 20 ของแม่น้ำโคโลราโด และ 1 ใน 100 ของแม่น้ำมิสซิสซิปปีเท่านั้น
ผู้จัดการโครงการ

ผู้จัดการโครงการ  คือบุคคลที่ทำหน้าที่ในส่วนของการบริหารโครงการ รับผิดชอบในส่วนของการวางแผน การดำเนินการ และการจัดการโครงการ โดยส่วนใหญ่หน้าที่ของผู้จัดการโครงการจะมีกล่าวถึงใน อุตสาหกรรมการก่อสร้าง สถาปัตยกรรม การพัฒนาซอฟต์แวร์ 
ผู้จัดการโครงการทำหน้าเป็นตัวแทนของบริษัทในการตอบสนองความต้องการของลูกค้า ในการจัดการ เวลา ราคา และคุณภาพของงานให้เป็นไปตามเป้าหมายที่วางไว้ โดยนอกจากนี้ยังบริหารความเสี่ยง และพนักงานอีกด้วย
แด่เธอ...ด้วยดวงใจ

แด่เธอ...ด้วยดวงใจ  ,) เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า"  มีการนำเข้ามาออกอากาศในประเทศไทย ทางสถานีโทรทัศน์ทีวีไทย กำหนดแพร่ภาพทุกวันพฤหัสบดี และวันศุกร์ เวลา 22:10 ~ 23:10 เริ่มตั้งแต่วันที่ 29 มกราคม 2552
เนื้อเรื่อง.
ชิกิ ได้พบกับชุนสุเกะในงานศพของโทชิยะ เธอรู้สึกประหลาดใจกับบุคลิกทีท่าที่ต่างกันโดยสิ้นเชิงระหว่างพี่น้องทั้งสองคน ทั้งคู่ได้พบกันอีกครั้งภายหลัง เมื่อได้รู้ว่าชุนสุเกะจะไม่สามารถมองเห็นได้อีก เธอก็พยายามทำทุกอย่างเพื่อช่วยเหลือเขา แต่เมื่ออาการของโรคทรุดหนักลง ชุนสุเกะตัดสินใจบอกเลิกกับเธอ เพราะไม่ต้องการให้เธอทิ้งอนาคตการเป็นแพทย์เด็กที่เธอฝันไว้ไป โดยไม่รู้ว่าเธอกำลังตั้งครรภ์ลูกของเขาทั้งสองอยู่ เรื่องยิ่งเลวร้ายลงเมื่อชิกิล้มป่วย และอาการป่วยครั้งนี้ส่งผลอันตรายอย่างยิ่งต่อชีวิตของชิกิและลูก
บริษัทแพร่สัญญาณฟ็อกซ์

บริษัทฟ็อกซ์บรอดแคสติง หรือที่ชาวอเมริกันทั่วไปเรียกว่า “ฟ็อกซ์”  เป็นธุรกิจสถานีโทรทัศน์ของเครือ นิวส์ คอร์ปอเรชัน (ในปัจจุบันคือฟ็อกซ์ คอร์ปอเรชัน หลังจาก 20th Century Fox ได้ควบรวมกับ The Walt Disney Company) ยักษ์ใหญ่ด้านสื่อที่มีนายรูเพิร์ต เมอร์ด็อก เป็นเจ้าของ โดยสถานีฟ็อกส์นับได้ว่าเป็นสถานีโทรทัศน์ที่เติบโตอย่างรวดเร็วมาก ก่อตั้งเมื่อเพียง ค.ศ. 1986 แต่สามารถทะยานสู่อันดับหนึ่งด้านความนิยมสำหรับผู้ที่มีอายุตั้งแต่ 18 ถึง 49 ปี นอกจากนี้ในปี ค.ศ. 2007 - 2008 ฟ็อกซ์ยังได้แซงสถานีโทรทัศน์ซีบีเอส เข้าครองอันดับหนึ่งในความนิยมรวมอีกด้วย และต่อมาประเทศไทยยังได้ซื้อลิขสิทธิ์จากทรูวิชั่นส์ ออกอากาศในต้นปี พ.ศ. 2554 ในชื่อ “Fox Thailand” ชื่อ “FOX” นั้นถูกตั้งมาจาก The 20th Century Fox ซึ่งเป็นหนึ่งในเครือของนิวส์ คอร์ปอเรชั่นเช่นกัน โดย The 20th Century Fox เองก็ถูกตั้งชื่อจากนักจัดรายการชื่อดังอย่าง วิลเลียม ฟอกส์ ซึ่งได้ก่อตั้งบริษัทฟิล์ม ในปี ค.ศ. 1915 ก่อนจะล้มละลาย และเปลี่ยนชื่อใหม่เป็น The 20th Century Fox ในปี ค.ศ. 1935
มากิ โฮริกิตะ

มะกิ โฮะริกิตะ（) เป็นนักแสดงหญิงชาวญี่ปุ่น ชาวโตเกียวโดยกำเนิด เริ่มเข้าวงการบันเทิงเมื่ออายุได้ 15 ปี จากการชักชวนของแมวมอง
ผลงาน.
โฆษณา.
อื่น ๆ
กระทรวงกลาโหมสหรัฐ

กระทรวงกลาโหมสหรัฐ (ย่อ: DoD) เป็นกระทรวงของรัฐบาลกลางแห่งสหรัฐ ที่ทำหน้าที่ประสานงานและตรวจตราการทำงานและหน่วยงานราชการของรัฐบาลสหรัฐที่เกี่ยวข้องโดยตรงกับความมั่นคงของชาติและการทหาร
กระทรวงกลาโหมสหรัฐ แบ่งการบริหารออกเป็นสามทบวงทหารได้แก่: ทบวงทหารบก, ทบวงทหารเรือ และทบวงทหารอากาศ แต่ละทบวงอยู่ภายใต้การกำกับของรัฐมนตรีว่าการทบวง ซึ่งเป็นผู้ใต้บังคับบัญชาของรัฐมนตรีว่าการกระทรวงกลาโหม
วัดปากบ่อ

วัดปากบ่อ ตั้งอยู่ที่ซอยอ่อนนุช 35 ถนนอ่อนนุช แขวงอ่อนนุช เขตสวนหลวง กรุงเทพมหานคร สร้างขึ้นเมื่อประมาณ พ.ศ. 2352 โดยมีเจ้าพระยาบดินทรเดชา (สิงห์ สิงหเสนี) สมุหนายก เป็นผู้ถวายที่ดินและจัดสร้างวัดนี้ขึ้น มีชื่อตอนแรกว่า "วัดหัวโค้ง" เพราะอยู่หัวโค้งของลำคลองพระโขนง ต่อมาได้เปลี่ยนชื่ออีกครั้งเป็น "วัดปากบ่อ"
วัดแห่งนี้เป็นสถานที่ประดิษฐานพระพุทธรูปศักดิ์สิทธิ์ "หลวงพ่อรุ้งเพชรและหลวงพ่อหาญสัมฤทธิ์" ภายในอุโบสถหลังใหม่ยังมีภาพเขียนพุทธประวัติที่งดงามให้พุทธศาสนิกชนและ ประชาชนทั่วไปได้ทัศนาด้วย เจ้าอาวาสรูปปัจจุบันคือ พระครูวรกิจจาทร ดำรงตำแหน่งมาตั้งแต่ พ.ศ. 2541 ถึงปัจจุบัน
ทางวัดได้ก่อสร้างอาคารอเนกประสงค์เพื่อเปิดเป็นสำนักปฏิบัติธรรมแห่งที่ 50 ประจำกรุงเทพมหานคร ซึ่งขณะนี้ได้เปิดใช้งานเป็นบางส่วนแล้ว
อสุรา

อสุรา  เปลี่ยนชื่อจาก โปรเจควัน  เป็นเกมออนไลน์ฟรี สองมิติ สำหรับไมโครซอฟท์ วินโดวส์ สร้างโดยบริษัท ดี บัสซ์ บริษัทของคนไทย ภายใต้ชื่อกลุ่ม เกมอินดี้ ทั้งนี้เกมอสุรา ได้รับเลือกให้เป็นหนึ่งในเกมออนไลน์ไทย ที่มีโอกาสจัดแสดงในนิทรรศการเกมดี ซึ่งเป็นส่วนหนึ่งของงานไทยแลนด์เกมโชว์ 2009 มหกรรมเด็กเล่นเกมครั้งที่ 3 ที่จัดขึ้นในศูนย์การประชุมแห่งชาติสิริกิติ์ ช่วงเดือนมกราคม พ.ศ. 2554 ด้วยเช่นกัน
เกมเพลย์.
เริ่มต้นผู้เล่นสามารถเลือกเป็นตัวละคนจากสองเผ่าได้แก่ มนุษย์ และ อสุรา ซึ่งมีอาชีพรวมกันถึง 22 อาชีพ ซึ่งแต่ละอาชีพมีความสามารถและวิธีการเล่นที่แตกต่างกัน ผู้เล่นจะผจญภัยไปในโลกของอสุรามีสภาพแวดล้อมที่หลากหลาย เช่น ทุ่งหญ้า ป่าเขา ทำเลทราย หมู่บ้านชนบท เมืองและปราสาท ที่มีจำนวนมากกว่า 175 แผนที่ ต่อสู้กับเหล่ามอสเตอร์ รับภารกิจและช่วยเหลือเหล่าเอ็นพีซี เพื่อเลเวลอัพและรับรางวัล พบปะผู้เล่นคนอื่นเพื่อจัดตั้งปาร์ตี้หรือสมาคมและช่วยกันทำภารกิจหรือต่อสู้กับมอนสเตอร์ หรือกระทั้งยังสามารถต่อสู้กับผู้เล่นด้วยกันได้ ในระหว่างผจญภัยผู้เล่นอาจจะพบอุปกรณ์สวมใส่และยังจะสามารถอัพเกรดอุปกรณ์ต่าง ๆ ได้ด้วย
เกม.
เนื้อเรื่องอสุรา
สถานที่ต่างๆ.
<templatestyles src="Col-begin/styles.css"/>
ไอเทมภายในเกม.
ไอเทมสวมใส่ ประกอบไปด้วย ดาบ, ดาบใหญ่, กระบี่, หอกและทวน, ค้อน, ขวาน, ขวานใหญ่, มีดสั้น, คันธนู, หน้าไม้, ดาวกระจาย, ปืนพก, แส้, คฑา, ไม้เท้า, ลูกแก้ว, ปืนไรเฟิล, โล่ป้องกัน, ชุดป้องกัน, ผ้าคลุม, รองเท้า, หมวก, หน้ากาก, เครื่องประดับ, เซตไอเทม, ระเบิดหลายชนิด หลายรูปแบบ
ค่าสถานะของตัวละคร.
ค่าสถานะในเกมแบ่งออกเป็น 6 สถานะ ดังนี้
ธาตุ.
ภายในเกมใช้ระบบธาตุอันประกอบไปด้วยธาตุ 8 ชนิด คือ ปกติ, ไฟ, ดิน, น้ำ, ลม, มืด, วิญญาณ, และแสง
วอเดฟิตเกซเกชิ วิดด์อินนาตอิทโยปิยา

เพลงชาติสาธารณรัฐประชาธิปไตยเอธิโอเปีย มีชื่อว่า "วอเดฟิตเกซเกชิ, วิดด์อินนาตอิทโยปิยา" (แปลว่า "ก้าวไปข้างหน้าเถิด มารดาเอธิโอเปียที่รัก")
ประวัติ.
ประพันธ์เนื้อร้องโดย เดเรเย เมลากู เมนเกชา (Dereje Melaku Mengesha) ทำนองโดย โซโลมอน ลูลู มีตีกู (Solomon Lulu Mitiku) เพลงนี้เริ่มใช้เป็นเพลงชาติเมื่อ พ.ศ. 2535 ในสมัยการปฏิรูปของรัฐบาลเฉพาะกาล ภายหลังการล่มสลายของเผด็จการคอมมิวนิสต์เดร็ก
ไคท์

ไคท์ เป็นลูกศิษย์ของจิน ฟรีคส์ พ่อของกอร์น เคยเจอกับกอร์นตอนเด็กและได้ช่วยชีวิตกอร์นไว้จากหมี และได้มอบพวงกุญแจการ์ดฮันเตอร์ของพ่อของกอร์นไว้ให้ด้วย 
และต่อจากนั้น ได้เจอกันกอร์น และได้ร่วมต่อสู้ กำจัด คิเมร่าแอ๊นท์ และคิดว่า คิรัว และกอร์น นั้นเก่ง แต่ความจริงแล้วไม่สามารถช่วยไคท์ได้เลย ไคท์เลยต้องสละชีวิตตัวเองลง ในตอนที่ 85 Hunter x Hunter 2012
แต่ร่างของไคท์นั้นยัง โดน คิเมร่าแอ๊นท์ ทำเป็นหุ่นเชิด แต่ความจริงนั้นได้ตายไปแล้ว ทำให้กอร์น มีความหวังที่จะช่วยอีกครั้ง แต่เมื่อรู้ว่าช่วยไม่ใด้แล้ว กอร์นก็ได้ระเบิดพลัง ด้วยสัญญา ของ ฮัตสึ ที่รุนแรง
และกำจัด หัวหน้าหน่วย คิเมร่าแอ๊นท์ ตัวที่ ฆ่า ไคท์ ลงในหมัดเดียว และกอร์นก็ตั้งรับผลของฮัตสึ ทำให้ปางตาย ร่างกายแทบดูไม่เหลือความเป็น มนุษย์ มือเหลือแต่กระดูก
คิรัวเลยตัดสินใจใช้พลังของน้องสาวของคิรัว 
ความสามารถของน้องชายคิรัวคือ เขาจะให้เราช่วย 3 อย่าง และจะให้พรเรา 1 อย่าง ปัญาหาอยู่ที่ พรที่น้อยชายขอ เราต้องทำให้ได้ ไม่เช่นนั้นเราต้องตาย
สี่สหายล่าไอเย็น

สี่สหาย ล่าไอเย็น เป็นแอนิเมชันแนวผจญภัยแฟนตาซีซึ่งผลิตโดยบริษัทวิธิตาแอนิเมชัน ในเครือบรรลือกรุ๊ป ออกอากาศทางสถานีโทรทัศน์สีกองทัพบกช่อง 7 ทุกวันอังคาร และวันพุธ เวลา 18.00-18.15 น. โดยเริ่มตอนแรกเมื่อวันที่ 8 ตุลาคม พ.ศ. 2551 
จุดประสงค์ของแอนิเมชันเพื่อปลูกจิตสำนึกแก่กับเยาวชนไทยและครอบครัว ให้รู้และตระหนักถึงปัญหาสภาวะโลกร้อน ทราบถึงสาเหตุที่แท้จริงและวิธีการแก้ไขที่ถูกต้องอย่างจริงจัง ทั้งยังได้มีการนำเอา สัญลักษณ์อย่าง "ผลึกน้ำแข็งเทียม" และ "เทพธิดาน้ำแข็ง" เป็นตัวเดินเรื่องโดยมีกลิ่นอายของความเป็นการ์ตูนญี่ปุ่น สอดแทรกสาระถึงสาเหตุของการเกิดสภาวะโลกร้อน วิธีการช่วยลดโลกร้อนแบบปฏิบัติได้จริง พร้อมเสนอสิ่งประดิษฐ์ที่ถูกค้นพบใหม่ ๆ บนโลกใบนี้ 
เนื้อเรื่อง.
4 สหายล่าไอเย็น เป็นเรื่องราวการเดินทางทั่วโลกพร้อมภารกิจสำคัญในการฝ่าฝันอุปสรรคต่าง ๆ ในการตามล่าหาองศาไอเย็นให้เต็มผลึกน้ำแข็งเทียมเพื่อหยุดสภาวะโลกร้อน นำทีมโดยเด็กชายนักประดิษฐ์วัย 12 ปี จากขั้วโลกเหนือที่อยากเห็นทุกคนมีความสุข จึงร่วมขบวนการเดินทางตามล่าหาไอเย็นกับเพื่อนที่เป็นสัตว์อีก 3 ตัวที่ต่างมีอุดมการณ์ร่วมกัน ได้แก่ หมีสีน้ำตาลสายพันธุ์อลาสก้า เพนกวินเพื่อนตัวเล็กใจใหญ่ แมวน้ำสาวน้อยน่ารักที่รอบรู้ทุกอย่าง
ภูมิคุ้มกันบกพร่อง

ภูมิคุ้มกันบกพร่อง  ในทางการแพทย์ถือว่า เป็นภาวะที่ความสามารถของระบบภูมิคุ้มกันในการต่อสู้กับโรคติดเชื้อลดลงหรือขาดไป ซึ่งส่วนมากพบเป็นแบบทุติยภูมิ หรือเกิดขึ้นภายหลัง (acquired หรือ secondary) แต่ในผู้ป่วยบางรายอาจมีภาวะนี้มาตั้งแต่กำเนิด หรือเรียกว่าภูมิคุ้มกันบกพร่องแบบปฐมภูมิ (primary immunodeficiency) ในผู้ป่วยที่ได้รับการปลูกถ่ายอวัยวะจะได้รับยากดภูมิคุ้มกันเพื่อลดการต่อต้านอวัยวะปลูกถ่ายเช่นเดียวกับผู้ป่วยที่มีภาวะภูมิคุ้มกันมากเกินจนต่อต้านร่างกายตนเอง สำหรับผู้ป่วยที่มีภาวะภูมิคุ้มกันบกพร่องจะมีโอกาสติดเชื้อจากการติดเชื้อฉวยโอกาส (opportunistic infection) เพิ่มนอกเหนือไปจากการติดเชื้อทั่วไปที่เกิดขึ้นกับทุกคน
ชนิด.
ภูมิคุ้มกันบกพร่องแบบปฐมภูมิ.
โรคที่พบยากบางชนิดมีลักษณะการเพิ่มความไวรับต่อการติดเชื้อตั้งแต่วัยเด็ก ความผิดปกติดังกล่าวมักถ่ายทอดทางพันธุกรรมและมีลักษณะด้อย (autosomal recessive) หรือมียีนบนโครโมโซมเพศ (X-linked) กลุ่มอาการที่ทำให้เกิดภูมิคุ้มกันบกพร่องแต่กำเนิดพบแล้วมากกว่า 80 กลุ่มอาการซึ่งมีลักษณะร่วมกันของความผิดปกติในระบบภูมิคุ้มกัน เช่นในลิมโฟไซต์หรือแกรนูโลไซต์
การรักษาภาวะภูมิคุ้มกันบกพร่องแต่กำเนิดขึ้นกับธรรมชาติของโรค และอาจต้องให้แอนติบอดีในเส้นเลือด การใช้ยาปฏิชีวนะระยะยาว หรือในบางกรณีอาจรักษาด้วยสเต็มเซลล์
ภูมิคุ้มกันบกพร่องแบบเกิดภายหลัง.
ภาวะภูมิคุ้มกันบกพร่องอาจเป็นผลจากปัจจัยภายนอกหรือโรคบางอย่าง จึงเรียกผลดังกล่าวว่าภาวะภูมิคุ้มกันบกพร่องแบบทุติยภูมิ หรือเกิดขึ้นภายหลัง สาเหตุส่วนใหญ่เกิดจากทุพโภชนาการ (malnutrition) , ความชรา (aging) และยาบางชนิด เช่น เคมีบำบัด, ยารักษาโรคข้ออักเสบรูมาทอยด์ (disease-modifying antirheumatic drugs) , สารกดภูมิคุ้มกัน (immunosuppressive drugs) ที่ให้หลังจากการปลูกถ่ายอวัยวะ, และสเตอรอยด์เช่นกลูโคคอร์ติคอยด์ (glucocorticoids)
โรคบางชนิดมีผลทางตรงและทางอ้อมในการทำลายระบบภูมิคุ้มกัน เช่นมะเร็งหลายชนิด โดยเฉพาะมะเร็งไขกระดูกและเม็ดเลือด (เช่นมะเร็งเม็ดเลือดขาว (leukemia) , มะเร็งต่อมน้ำเหลือง (lymphoma) หรือมัลติเปิลไมอีโลมา (multiple myeloma) และโรคเรื้อรังบางชนิด ที่รู้จักกันดีเช่นเอดส์ (AIDS) หรือกลุ่มอาการภูมิคุ้มกันเสื่อมซึ่งมีภาวะภูมิคุ้มกันบกพร่องเป็นอาการหลัก เกิดจากไวรัสเอชไอวี (HIV) ซึ่งทำลายระบบภูมิคุ้มกันทางอ้อม
ในประเทศไทย สาเหตุของภาวะภูมิคุ้มกันบกพร่องที่พบได้บ่อยคือการติดเชื้อเอชไอวี ซึ่งพบได้มากกว่าภูมิคุ้มกันบกพร่องแบบปฐมภูมิ การวินิจฉัยเด็กที่สงสัยว่ามีภาวะภูมิคุ้มกันบกพร่องจึงควรคำนึงถึงโรคเอดส์เอาไว้ด้วย
เว็บมาสเตอร์

เว็บมาสเตอร์  คือบุคคลผู้ที่มีหน้าที่รับผิดชอบการออกแบบ การพัฒนา การดูแลการตลาด และการบำรุงรักษาเว็บไซต์ โดยเฉพาะบนเว็บไซต์ชุมชนออนไลน์ เว็บมาสเตอร์สามารถปรับเปลี่ยนหรือจัดการความคิดเห็นของผู้ใช้คนอื่นๆ ได้ เว็บมาสเตอร์อาจเรียกเป็นอย่างอื่นได้เช่น #เปลี่ยนทาง (website administrator) ผู้สร้างเว็บ ผู้พัฒนาเว็บ หรือผู้ออกแบบเว็บ เป็นต้น
เว็บมาสเตอร์ในฐานะอาชีพ.
เว็บมาสเตอร์เป็นผู้ฝึกหัดของการสื่อสารผ่านเว็บ โดยปกติเว็บมาสเตอร์จะเป็นผู้ที่มีความรู้ทั่วไปอย่างกว้างขวาง (generalist) แต่ก็มีความเชี่ยวชาญในเรื่องเอชทีเอ็มแอลเพื่อที่จะจัดการการดำเนินงานบนเว็บทุกรูปแบบ เว็บมาสเตอร์อาจมีความรู้ในเรื่องภาษาสคริปต์อื่นๆ อีกเช่น ภาษาพีเอชพี ภาษาเพิร์ล หรือจาวาสคริปต์ ซึ่งเกี่ยวข้องกับการทำเว็บไซต์
บนเว็บไซต์ที่ใหญ่ขึ้น เว็บมาสเตอร์จะทำหน้าที่เป็นผู้ประสานงานและตรวจสอบกิจกรรมต่างๆ ของผู้อื่นที่ทำงานบนเว็บ ซึ่งมักจะเป็นลูกจ้างของเจ้าของเว็บไซต์นั้นเอง ดังนั้นเว็บมาสเตอร์จึงอาจถูกจัดว่าเป็นอาชีพอย่างหนึ่ง ถ้าหากเว็บมาสเตอร์ได้รับการว่าจ้างโดยเว็บไซต์ที่ใหญ่ขึ้น หรือได้รับการเลื่อนตำแหน่งให้มาเป็นเว็บมาสเตอร์ พวกเขาจะต้องทำงานหลายอย่างเกี่ยวกับการออกแบบเว็บ ไปจนถึงการบริหารโครงการหรือการควบคุมดูแลลูกจ้าง
ในสมัยก่อนการใช้คำว่า "เว็บมาสเตอร์" (ซึ่งเลียนแบบมาจาก "โพสต์มาสเตอร์" คือผู้ดูแลระบบอีเมล) หมายถึงบทบาทการทำงานทุกรูปแบบเกี่ยวกับการวางแผน การเขียนโค้ด การผลิต และส่วนต่อประสานกับผู้ใช้ งานของเว็บมาสเตอร์อาจมีหน้าที่หลายอย่างซึ่งเป็นของผู้ออกแบบสารสนเทศ (information architect) อาทิ การตรวจสอบความใช้งานได้ (usability) ความชำนาญของผู้ใช้ และการจำแนกรายการเมนูของเว็บไซต์
อย่างไรก็ตาม ตั้งแต่คริสต์ทศวรรษ 1990 เป็นต้นมา บทบาทของเว็บมาสเตอร์ดังกล่าวพบได้เฉพาะเว็บไซต์ขนาดเล็ก ซึ่งเว็บมาสเตอร์เพียงคนเดียวสามารถจัดการได้เอง หรือในสภาพแวดล้อมที่การกำหนดบทบาทหน้าที่มีไม่มากนัก โครงสร้างในปัจจุบันมีแนวโน้มที่จะทำงานเป็นทีม โดยมีผู้บริหารเว็บไซต์หรือผู้ประกอบการออนไลน์ (online producer) เป็นผู้นำทีม ภายในทีมอาจประกอบไปด้วยผู้พัฒนาเว็บ ผู้ออกแบบเว็บ โปรแกรมเมอร์ ผู้ตรวจสอบคุณภาพ (quality assurance) ผู้พัฒนาแฟลช และอย่างน้อยก็ต้องมีผู้เชี่ยวชาญตรวจสอบความใช้งานได้ หรือผู้ออกแบบส่วนต่อประสานกับผู้ใช้ ในบริษัทที่รับงานพัฒนาเว็บ โดยเฉพาะบริษัทที่ก่อตั้งขึ้นในคริสต์ทศวรรษ 1990 คำว่าเว็บมาสเตอร์อาจถูกใช้โดยเจ้าหน้าที่อาวุโส (senior officer) ของบริษัท เพื่อใช้เรียก ประธานผู้ดูแลเว็บ (webmaster-in-chief)
ความหมายที่กว้างขึ้นของเว็บมาสเตอร์คือ นักธุรกิจผู้ซึ่งใช้สื่อออนไลน์ในการขายสินค้าและบริการ ความหมายนี้ไม่เพียงแค่ครอบคลุมลักษณะหน้าที่ทางเทคนิคที่จะต้องตรวจสอบการสร้างและบำรุงรักษาเว็บไซต์เท่านั้น แต่ยังรวมถึงการจัดการเนื้อหา การโฆษณา การตลาด เพื่อให้บรรลุเป้าหมายของเว็บไซต์
ความรับผิดชอบหลักของเว็บมาสเตอร์ รวมไปถึงการวางข้อกำหนดและการบริหารสิทธิการเข้าถึงของผู้ใช้ที่แตกต่างกันในเว็บไซต์ และการกำหนดภาพลักษณ์ของการสำรวจเว็บไซต์ การวางตำแหน่งของเนื้อหาก็อาจเป็นความรับผิดชอบของเว็บมาสเตอร์ แต่ในขณะที่การสร้างเนื้อหาขึ้นมาใหม่ปกติจะไม่ใช่ นอกจากนั้น เว็บมาสเตอร์อาจทำหน้าที่เป็นเจ้าหน้าที่รับฟังความคิดเห็นและคำติชมจากผู้ใช้ซึ่งเกี่ยวกับการทำงานของเว็บไซต์
ขีดจำกัดฮายาชิ

ขีดจำกัดฮายาชิ  คือ ขีดจำกัดมากที่สุดของรัศมีของดาวฤกษ์ซึ่งถูกกำหนดโดยมวลของดาวฤกษ์ เมื่อดาวมีสภาวะสมดุลอุทกสถิตอยู่ภายใน (คือเงื่อนไขของดาวที่มีแรงโน้มถ่วงที่มีทิศเข้าสู่ภายในพอดีกันกับความดันของพลาสมาที่ดันออกมา) ในขณะที่ดาวมีรัศมีน้อยกว่าขีดจำกัดฮายาชิก็จะมีนัยสำคัญในการวิวัฒนาการของดาวทั้งในระหว่างคาบการหดตัวของดาวและหลังจากที่ดาวใช้ไฮโดรเจนในปฏิกิริยานิวเคลียร์ฟิวชัน
ในแผนภาพ HR Diagram ที่แสดงความสัมพันธ์ระหว่างอุณหภูมิพื้นผิวต่อกำลังส่องสว่าง ในแผนภาพนี้ขีดจำกัดฮายาชิจะเป็นเส้นแนวตั้งใกล้ ๆ กับอุณหภูมิ 3,500 เคลวิน ดาวอุณหภูมิต่ำจะปรากฏแต่ชั้นพาความร้อน และแบบจำลองโครงสร้างของดาวสำหรับดาวที่มีเฉพาะชั้นพาความร้อนไม่สามารถหาคำอธิบายเมื่ออยู่ทางด้านขวาของเส้นนี้ในขณะที่ดาวอยู่ในสภาวะสมดุล (และมีอุณหภูมิต่ำ) ดังนั้นดาวจะถูกบังคับให้หลงเหลืออยู่ทางด้านซ้ายของขีดจำกัดนี้ตลอดทุกคาบเมื่อมันอยู่ในสภาวะสมดุลอุทกสถิต และบริเวณที่อยู่ทางด้านขวาของเส้นนี้จะจัดอยู่ในประเภท "Forbidden zone" (บริเวณต้องห้าม) อย่างไรก็ตามก็ยังมีข้อยกเว้นของขีดจำกัดฮายาชิอยู่ ซึ่งนั่นรวมถึงดาวโปรโตสตาร์ที่ยุบตัวลงและดาวที่มีสนามแม่เหล็กแทรกสอดกับการพาพลังงานภายในดาวด้วยวิธีการพาความร้อน.
ดาวยักษ์แดงเป็นดาวที่มีการขยายตัวจากเปลือกหุ้มชั้นนอกจากปฏิกิริยาฟิวชั่นของฮีเลียมซึ่งจะเคลื่อนย้ายดาวขึ้นและไปทางขวาของ H-R Diagram อย่างไรก็ตามมันถูกบังคับโดยขีดจำกัดฮายาชิไม่ให้ขยายตัวไปไกลกว่ารัศมีที่แน่นอน.
ขีดจำกัดนี้ถูกตั้งชื่อโดย จูชิโร ฮายาชิ (Chūshirō Hayashi) นักดาราศาสตร์ฟิสิกส์ชาวญี่ปุ่น.
ดีปฟอร์เรสต์

ดีปฟอร์เรสต์  เป็นวงดนตรีประกอบด้วยสมาชิก 2 คนชาวฝรั่งเศส คือ Michel Sanchez และ Eric Mouquet พวกเขาประพันธ์เพลงเวิลด์มิวสิกแขนงใหม่ ที่บางครั้งเรียกว่าเอธนิกอีเลกทรอนิกา ที่รวมเพลงเชื้อชาติต่าง ๆ เข้ากับดนตรีอิเล็กทรอนิกาและจังหวะเต้นรำหรือจังหวะชิลล์เอาต์ พวกเขาเคยได้รับการเสนอชื่อเข้าชิงรางวัลแกรมมี่ในปี 1993 ในสาขาอัลบั้มเวิลด์มิวสิกยอดเยี่ยม ซึ่งต่อมาก็ได้รับรางวัลนี้ในปี 1996 จากผลงานอัลบั้ม "Boheme" พวกเขายังได้รับรางวัลเวิลด์มิวสิกอวอร์ดส ในรางวัลศิลปินกลุ่มฝรั่งเศสที่มียอดขายทั่วโลกมากที่สุดในปี 1995 พวกเขามียอดขายอัลบั้มกว่า 10 ล้านชุด